הוועדה לקידום מעמד האישה ולשוויון מגדרי, כנסת 20, פרוטוקול מספר 44, 2015-12-21 11:00

עאידה תומא סלימאן: בוקר טוב לכולם.

עאידה תומא סלימאן: אני פותחת את הישיבה של הועדה לקידום מעמד האישה ולשוויון מגדרי.

עאידה תומא סלימאן: היום 21 בדצמבר 2015 ואנחנו היום נתמקד בדיווח על הפעילות של הרשות לקידום מעמד האישה.

עאידה תומא סלימאן: אני שמחה שנמצאת אתנו היום הגברת ורד סוויד, המנהלת של הרשות לקידום מעמד האישה, ואנחנו נשמע אחר כך את הדיווח מפיה.

עאידה תומא סלימאן: קודם כל אי אפשר לפתוח את הישיבה של הוועדה מבלי להתייחס לדברים שקורים מסביבנו וקורים דברים וקורים דברים קשים.

עאידה תומא סלימאן: אתמול החליט והודיע השר סילבן שלום, שר הפנים וממלא מקום ראש הממשלה, לפרוש מן החיים הפוליטיים ואני חושבת שזו הייתה החלטה מחויבת לאור כל ההתפתחויות שקרו בימים האחרונים, לאור העובדה שבסביבות אחת עשרה נשים –יש כאלה שאומרים עשר ויש חלק שאומר אחת עשרה נשים, כבר יצאו ובהצהרות והודיעו שהן הוטרדו מינית ואמרו שהן הוטרדו מינית על ידי השר.

עאידה תומא סלימאן: אני חושבת שבימים האחרונים או בחודש האחרון, אנו עדים לקביעת נורמה חדשה, כנראה, בפוליטיקה הישראלית.

עאידה תומא סלימאן: נורמה שמונעת קבלה או חיים בדו-קיום עם חשדות או עבירות של הטרדות מיניות.

עאידה תומא סלימאן: יותר ויותר, בציבוריות הישראלית, מבינים שנעשה סדר חדש ונעשה צדק בתרבות הקיימת של "החפצת נשים", ניצולן, ניצול המרות של גברים שנמצאים במוקדי קבלת החלטות, ובעצם הטרדה או פגיעה בנשים שעובדות אתם או בסביבתם.

עאידה תומא סלימאן: והצדק הזה, קודם כל, נעשה על ידי הנשים האמיצות שיצאו, ודיברו, והתלוננו, וקיבלו על עצמן את האחריות להיות במוקד למען כל הנשים האחרות, שבינתיים –או שלא יכולות לעשות את זה, או שעדיין חושבות על זה, או ששותקות וסובלות בשקט.

עאידה תומא סלימאן: היום הפך ליותר ויותר מובן שאפילו אם במקרים מסויימים המחיר לא מתאפשר מבחינה משפטית, המחיר שצריך לשלם הפוגע, ואפילו אם מבחינה פלילית כנראה לא תצליח המערכת להביא אותו לדין, עדיין יש דין אחר, שהוא הדין הציבורי, והוא הולך לפי אמות מידה ערכיות שחשובות לכולנו.

עאידה תומא סלימאן: אני חושבת שהגיע הזמן שזה יהיה כך.

עאידה תומא סלימאן: ההחלטה הייתה מחויבת ואני רוצה להגיד 'ברוכה הבאה' לאורלי אינס, אחת הנשים האמיצות.

עאידה תומא סלימאן: אנחנו אחר כך נתייחס לנושא אבל אני מאד מברכת על השתתפותך אתנו.

עאידה תומא סלימאן: אני שמחה שאת אתנו היום ואני חושבת שיש סמליות רבה בזה שאת נמצאת אתנו היום.

עאידה תומא סלימאן: אני רוצה להודיע על משהו באותו קונטקסט.

עאידה תומא סלימאן: בשבוע שעבר התקיימה ישיבה לפי בקשה שלי, וכדאי להגיד רק שאני פניתי מיד לאחר שידענו על השר סילבן שלום, ליועץ המשפטי לממשלה וביקשתי פתיחת חקירה בנושא הזה, ואני שמחה שאתמול נודע לי שמתחילים את הבדיקה הזו למרות ההחלטה.

עאידה תומא סלימאן: ואני חושבת שהבדיקה והחקירה –אין בדיקה, מה שצריך להיפתח זה חקירה, וחקירה מתחייבת כדי –או לנקות את הבן אדם מן ההאשמות או להוכיח אותן, ושייעשה הצדק במקרה הזה אבל, בשבוע שעבר גיליתי, בתוך המהומה, עוד הייתי במהומה הקודמת, של ינון מגל, חבר הכנסת לשעבר, כאשר גיליתי שבכנסת, בבית המחוקקים, קיים ביצוע של החוק למניעת הטרדה מינית על ידי מינוי ממונה, אבל בעצם, הממונה היא אחראית רק על הנשים או על עובדי המדינה בתוך הכנסת.

עאידה תומא סלימאן: והלוא קיים קהל שמגיע לפחות לחמש מאות איש ואישה, בין חברי הכנסת לעובדי סיעות, לעוזרים ועוזרות שאין להם כתובת בכנסת הזו, להתלונן על מקרה של הטרדה מינית.

עאידה תומא סלימאן: אני ניגשתי ליושב ראש הכנסת, חבר הכנסת יולי אדלשטיין, התקיימה ישיבה ואני חייבת לציין באופן מאד חיובי, שהוא הבין מיד את הלקונה שקיימת, והוא היה מוכן לקבל את כל ההצעות שבאתי אתן, וחשבתי שאני הולכת, אתם יודעים, לנהל fight אמיתי כדי להגיע לתוצאות, אבל בתוך חצי שעה הוא קיבל החלטה שתמונֶה ממונָה שתהיה הכתובת של כלל העוזרים והעוזרות, וחברי הכנסת וחברות הכנסת בנושא הזה.

עאידה תומא סלימאן: כמו כן הוחלט שכל העוזרים והעוזרות בהכשרה שלהם, יעברו קורס או שחלק מן ההכשרה שלהם יהיה גם הכשרה בנושא הזה.

עאידה תומא סלימאן: הממונה תעדכן מדי פעם בתוכניות הקיימות ובחוק את כלל חברי הכנסת, העוזרים והעוזרות.

עאידה תומא סלימאן: אני פונה עכשיו לאיגוד מרכזי הסיוע, אני יודעת את הניסוח היותר 'אנושי' שעשיתם לחוק, במקום הנוסח שהיה, כי השתמשתי בזה בחיים הקודמים שלי, ואני מבקשת שנעשה משהו משותף, ונפיץ למאה ועשרים לשכות חברי הכנסת וחברות הכנסת, את הנוסח של החוק ואני מאד מקווה –ואני פונה מפה, שחברי הכנסת וחברות הכנסת, יתלו את זה בלשכות שלהם, כדי שהעוזרות והעוזרים יבינו שיש להם זכות להתנגד ולשמור על כבודם.

עאידה תומא סלימאן: חשבתי שאלה עדכונים שאני חייבת לנשים ולקהל ולציבור.

עאידה תומא סלימאן: אני אשמור על זה שיפורסם ברגע שתתמנה הממונה.

עאידה תומא סלימאן: הייתה התלבטות מי יכולה להיות אבל החלטנו בסוף שהיא תהיה מן המחלקה המשפטית, מן הדרגים הגבוהים בתוך המחלקה המשפטית.

עאידה תומא סלימאן: אני חייבת להגיד גם שנדונה האפשרות –ואנחנו בודקים את זה מול המחלקה המשפטית, להכניס לחוזה העבודה של העוזרים והעוזרות סעיף, כאשר אנחנו, כחברי כנסת, חותמים עליו – סעיף מאד מפורש שבו מודיע חבר הכנסת או חברת הכנסת, שהם מחויבים ומבינים את ההשלכות של החוק הזה בעבודה היומיומית שלהם.

עאידה תומא סלימאן: ולדיון שלנו היום, וזה לא רחוק כנראה מכל הדיונים שאנחנו מקווים.

עאידה תומא סלימאן: אנחנו היום רוצים לסכם פעילות של הרשות לקידום מעמד האישה ואני שמחה מאד שקיבלתי את החומר לידיים שלי, למרות שהדוח המלא – כנראה אצטרך יותר זמן כדי שאוכל לעבור עליו לפרטי פרטים, כי קיבלתי אותו ברגע האחרון, אבל אני רואה שיש על מה לדווח.

עאידה תומא סלימאן: הרשות לקידום מעמד האישה מחויבת למסור לפי חוק שיווי זכויות האישה, דיווח שנתי שבו יפורטו המינויים שנמסר לה לגביהם דיווח.

עאידה תומא סלימאן: עמדתה בנושא הייצוג ההולם לגבי כל מינוי ואופן טיפולה בנושא.

עאידה תומא סלימאן: בחוק אין הוראה לגבי מועד הדיווח ולוועדה שלנו פה, הוועדה לקידום מעמד האישה, אין חובה לקיים דיון בדיווח אבל יש אחריות, זה לא חייב להיות חובה כי יש אחריות שמוטלת עלינו, כן לשמוע את הדיווח ולהתייחס – לא רק כדי להעביר ביקורת אבל, הרבה פעמים גם כדי להגיד 'תודה', ולהגיד 'עבודה טובה' ו'רוצים להמשיך בכיוון הזה'.

עאידה תומא סלימאן: היום נשמע את הדיווח הזה.

עאידה תומא סלימאן: לפי חוק הרשות לקידום מעמד האישה מ 1998, נקבע "כי מינהלת הרשות תמסור דוח שנתי לממשלה והממשלה תניח אותו על שולחן הכנסת" נרצה לשמוע גם אם זה נעשה ואם זה ייעשה ומתי, כי אין מועד שקבוע לפי החוק על זמן ההנחה הזה.

עאידה תומא סלימאן: הוועדה הזו בקדנציות הקודמות קיימה דיונים.

עאידה תומא סלימאן: לצערי, בקדנציה של הכנסת ה-19, לא התקיים דיון על דיווח כזה מן הרשות אבל, בכנסת ה-18 התקיימו שתי ישיבות על פעילות הרשות בשנים 2009-2010, ומ-2008 עד 2010 זה היה בכנסת ה-18.

עאידה תומא סלימאן: לפני זה כמובן ב-17 על 2007 וב-16 על 2002-2004.

עאידה תומא סלימאן: כלומר, אנחנו בין השנים 2011, 2012, 2013 - - -

<קריאה: 2011 גם היה.

עאידה תומא סלימאן: היה?

עאידה תומא סלימאן: או.

עאידה תומא סלימאן: קיי.

עאידה תומא סלימאן: , אני לא יודעת, אני לא הייתי פה אבל, בסדר גמור.

עאידה תומא סלימאן: אנחנו נשמע ואני אזמין את הגברת ורד סוויד, המנהלת של הרשות, להגיש לנו את הדיווח שלה.

עאידה תומא סלימאן: בבקשה גבירתי.

<ורד סוויד: אנחנו נתחיל לפי המצגת, נתחיל מן הגרף הראשון, "קידום נשים לעמדות מפתח".

<ורד סוויד: קודם כל בוקר טוב לכולם ואני מודה מאד לנשים, אני רואה שהגיעו כאן מרחבי כל הארץ, כלל ארגונים ומשרדי ממשלה.

<ורד סוויד: נתחיל בנושא של קידום נשים לעמדות מפתח ואחר כך נתן, בחלק השני, דיווח מפורט על 6ג'1.

<ורד סוויד: אני אתן כרגע brief קצר על סקירה של מינויים לוועדות הציבוריות.

<ורד סוויד: אנחנו עוקבים כל שנה, ומציגים כל שנה, בדרך כלל קרוב ל-8 במרץ בממשלה, את נושא המעקב אחר המינויים החדשים לוועדות, ואנחנו יכולים לראות מגמה – ועוד מעט נראה את זה בגרף, ב-2009 היו כ 23% נשים בלבד בוועדות ציבורית, ב-2014 אנחנו עומדים על 37.9%.

<ורד סוויד: מנגנון העבודה שאנחנו עושים סביב ועדות ציבוריות הוא שאנחנו מבקשים מכל מי שמקים ועדה, אנחנו מיידעים ביחד עם היועץ המשפטי לממשלה בחוזר שנשלח לכל היועצים והיועצות המשפטיות במשרדי ממשלה, ליידע את הרשות טרם הקמת הועדה.

<ורד סוויד: חלק מן הגורמים מיידעים, חלק אנחנו עוקבים, ישנן ועדות שלא מגיעות תמיד דרך ישיבת ממשלה, אז הפרשנות שלנו מרחיבה מעבר לוועדות הממשלתיות הרגילות, וגם אנחנו קובעים דרך תקשורת ודרך גופים נוספים.

<ורד סוויד: ב- 2010 התמונה עמדה על 28.8% נשים כשניסינו לבדוק את החסמים, התשובות שקיבלנו היו תשובות בחלקן תמוהות: "אנחנו לא מוצאים נשים באותו תחום", זה התחיל עם זה שהייתה תאונת הרכבות.

<ורד סוויד: הקימו ועדה של מומחים לבדיקת תאונת הרכבת ולא מינו בה נשים.

<ורד סוויד: התשובה הייתה "לא מכירים אף מהנדסת רכבת שהיא אישה".

<ורד סוויד: סביב זה הקמנו מאגר גדול של מועמדות, פרסמנו בכל כלי התקשורת, פנינו ב reaching out יזום, בין אם זה לאקדמיה, בין אם זה למקומות עבודה, בין אם זה לאוניברסיטאות, בין אם זה ליועצות לקידום מעמד האישה, לשלטון המקומי, לכלל הגופים וביקשנו שימליצו לנו על נשים שתהיינה קימות במאגר, לפי נושאים, שלא תוכל להיות תופעה שבה מקימים ועדה ו"לא מצאנו אישה במקצוע או ברקע או בידע המקצועי המתאים".

<ורד סוויד: מול משרדי הממשלה הובל הדגם, לפעמים יש ועדות בינ-משרדיות ולצערי, קרה בעבר, לא מעט פעמים, שמינו נציגים ממשרד ממשלתי ואחד לא יודע על השני, ובאופן מאד מפתיע, הנציג שממונה היה גבר.

<ורד סוויד: ביקשנו לשנות את המנגנון, שכל משרד ממשלתי כשהוא מציג ממונים לוועדה בינ-משרדית חייב לתת גבר ואשה, אחר כך עושים תיכלול של המועמדים, כדי שלא תיווצר נציגות שהיא רק של גברים, וניתן על זה דיווח נרחב בהמשך.

<ורד סוויד: ואז אנחנו רואים תהליך של שש השנים האחרונות, שהוא מראה מגמת עלייה בייצוג הנשים שמתמנות.

<ורד סוויד: אמרנו שב- 2014 יש ירידה קלה לעומת 13'.

<ורד סוויד: ב-13' זה היה 39.4% נשים וב-14' זה עומד על 37.9% נשים ואני אסביר גם מדוע המגמה הזאת.

<ורד סוויד: בשנה הזו מונו המועצות הדתיות.

<ורד סוויד: אנחנו ניהלנו מאבק ביחד עם סגן שר הדתות.

<ורד סוויד: עכשיו, למרות שלפי הפרשנות השגרתית, זו לא ועדה ציבורית אבל אנחנו מרחיבים את המינוח ופעלנו למינוי נציגות ציבור נשים.

<ורד סוויד: עדיין, חלק מן הנשים שמתמנות –גם ברמה המקומית, מתמנות על פי מפתח פוליטי, על פי סיעות ולכן, זה נותן בתמונה את הירידה.

עאידה תומא סלימאן: כפי שנכח השר בישיבה הקודמת של הועדה, באחת הישיבות הקודמות, העלינו את הנושא של המועצות הדתיות ומינוי נשים.

עאידה תומא סלימאן: הוא הבטיח –ואנחנו נקיים דיון בוועדה הספציפית בנושא של מינוי נשים במועצות הדתיות.

עאידה תומא סלימאן: אני בטוחה שאתן - - -

<ורד סוויד: התהליך התחיל עוד עם סגן השר הקודם - - -

עאידה תומא סלימאן: תרצו להיות נוכחות - - -

<ורד סוויד: בוודאי כן.

<ורד סוויד: אנחנו מסתכלים על נושא של דירקטוריות בחברות הממשלתיות ועכשיו, כפי שציינתי, ברשות קיים מאגר גם לוועדות וגם לדירקטוריות.

<ורד סוויד: לפני שנתיים הוחלט, ברשות החברות הממשלתיות, להקים מאגר משלהם, שהמועמדות והמועמדים יעמדו בקריטריונים של מרכז מיון שלהם, אנחנו נלחמנו בקריטריונים בנושא של דרגות, נמצאות פה נציגות של יוהל"ן של צה"ל, אנחנו נלחמנו בנושא של הורדת דרגת הכניסה של נשים, כי אנחנו רואים בה הטייה מגדרית, יש הרבה יותר גברים בדרגות הבכירות ולעומת זה מיעוט של נשים.

<ורד סוויד: החלטת הממשלה דיברה על ייצוג הולם של נשים.

<ורד סוויד: ב- 1993, בשנה שבה התחילה המדידה, היו רק 6.7% נשים חברות דירקטוריונים בחברות הממשלתיות.

<ורד סוויד: בשנה האחרונה, ב- 2014 זה עומד על 43.8% של נשים.

<ורד סוויד: המנגנון שהובלנו כאן, בשלב ראשון פנינו לשופטת – ישנה שופטת או שופט, כל פעם זה מתחלף, זו קדנציה, שהם בוחנים את המינויים מבחינת הכשירות הציבורית שלהם.

<ורד סוויד: במידה ויש להם זיקה פוליטית אז הם צריכים להוכיח כשירות יתר.

<ורד סוויד: כשאני נכנסתי לרשות אז השופטת שבדקה אמרה: אני לא בודקת 'חברה חברה', מבחינתי מעניין אותי המכלול.

<ורד סוויד: אנחנו לא מסכימות לקבל את 'המכלול' כי ישנו אפיון שונה לחברות, בין אם אלה חברות ביטחוניות ובין אם אלה חברות חברתיות, ואנחנו רוצים שנשים תהיינה בכל מוקדי קבלת ההחלטות.

<ורד סוויד: נלחמנו על כך שבכל דירקטוריון, בפועל, יהיה ייצוג הולם.

<ורד סוויד: כשנכנס השופט ברנר דרשנו פגישה ממש בהתחלה אתו, והובלנו אתו מנגנון לפיו אם שר או שרה ממנים גבר ולא ממנים אישה ואין ייצוג הולם, אז הוא מחזיר את המינוי לשר או לשרה עם העתק לרשות לקידום מעמד האישה, ומבקש –כשהמאגר היה אצלנו ולא בחברות הממשלתיות

<ורד סוויד: – להיעזר בנו אם הם לא מוצאים נשים רלבנטיות.

<ורד סוויד: זה כולל גם את התאגידים העירוניים המקומיים, שהרבה מהם נעזרים בנו.

<ורד סוויד: המגמה שלנו היום בשלב הבא היא באמת לדאוג שהרבה יותר נשים יהיו בעמדה של ראשות חברות ממשלתיות, ואני מציעה שנקיים דיון עם רשות החברות בנושא הזה: איך עושים את התהליך הזה, כי הרבה פעמים יש תנאי סף כמו ניהול של היקף כספי מסוים או ניהול של היקף עובדים מסוים, - - -

עאידה תומא סלימאן: בדיוק כמו המינוי של מנכ"לים במשרדים השונים.

<ורד סוויד: כן.

עאידה תומא סלימאן: השאלה שלי היא אני רואה שהעקומה הולכת ועולה, ואני שמחה על זה שהסטטיסטיקה מעידה על 43.8%.

עאידה תומא סלימאן: השאלה שלי היא האם יש דוגמאות בולטות של חברות, שהן דווקא "נופלות" מאד רחוק מן הממוצע הזה, כאשר יש חברות ש"מתקזזות" איתן?

<ורד סוויד: אנחנו נציג את זה בפנייך.

<ורד סוויד: אני שמחה שנעביר לך.

<ורד סוויד: יש חברות שזה בולט יותר ויש מקומות שאנחנו הקפדנו מעבר לייצוג; הוצאנו פנייה לכל חברות הדירקטוריונים ותיארנו להם שבעצם המינויים והתהליך הושגו אחרי מאבק של נשים לאורך כל השנים, ואנחנו מצפות מהם לגלות מחוייבות ואחריות, ולבחור נשים לתפקידי מפתח בארגון.

<ורד סוויד: התגובות שקיבלנו היו מעורבות.

<ורד סוויד: היו אנשים שטענו: מה פתאום פונים אליהם, זה שהיא אשה לא צריך לפנות אליה, הגיעה לשם רק בזכות הכישורים שלה.

<ורד סוויד: עכשיו, כולנו מסכימות שהיא הגיעה לשם רק בזכות הכישורים אבל אנחנו מכירות את החסמים, ואנחנו מנסות כל הזמן לעשות גם תהליכי עבודה, שהם יובילו לשינוי כלל ארגוני, אולי נביא אחר כך דוגמה של אחת החברות, של חברת חשמל, שעושה עבודה מאד רצינית בעניין, או של חברה נוספת, אולי נמל אשדוד, ואנחנו נעביר לך את הנתונים של כל התהליכים שקיימים, שאנחנו עושים.

<ורד סוויד: לקחנו את בית המשפט העליון, שלכאורה עריכת דין נראית מקצוע שאין בו חסמים לנשים.

<ורד סוויד: אם אנחנו בודקים עניינית אז יש הרבה יותר עורכות דין מעורכי דין ולכאורה כל האפשרויות פתוחות.

<ורד סוויד: עדיין, אנחנו רואים שיש מינויים בכירים שנשים לא נמצאות בהם, מתפקיד היועץ המשפטי לממשלה ושאר התפקידים הבכירים כמו פרקליט המדינה וכו', שהם מאוישים על ידי גברים.

<ורד סוויד: עכשיו, מה המסר, אם רוב הפרקליטות היא נשים ועדיין רשות הפירמידה היא גברים?

<ורד סוויד: אנחנו רואות בזה חשיבות מאד גדולה ואחת ההמלצות שהמלצנו עליה – ואנחנו נגיש את זה בתכנית המרכזית שלנו, שכל פעם שהממשלה ממנה גבר ולא אישה, אנחנו רוצים שיגידו מתי בפעם האחרונה אישה כיהנה בתפקיד הזה, שזה יהיה שקוף, כי יש עדיין משרדים ממשלתיות עם מישרות מנכ"ל שנשים עדיין לא כיהנו בהם, ושזה יהיה שיקול שמובא כלפי כלל הציבור.

<ורד סוויד: בבית המשפט העליון יש לנו עכשיו כבר נשיאה שניה ואנחנו רואים פה מגמה שמאד הדאיגה אותנו.

<ורד סוויד: ב- 2006 היה שוויון מגדרי בין השופטים לבין השופטות וב-2000 התחלנו לראות ירידה של מינוי נשים לעליון.

<ורד סוויד: פנינו לנשיא בית המשפט העליון דאז, ב- 2014, השפט אשר גרוניס, וביקשנו להכליל שיקול מגדרי.

<ורד סוויד: עמדה לפניו ועדה של מינוי שופטים והוא התחייב בפנינו שהשיקול יילקח בחשבון ואכן, מונו גבר אחד ואישה אחת, וביקשנו שזה ימשיך עכשיו, בכל תהליך מינוי לקחת בחשבון את השיקול המגדרי.

<ורד סוויד: במערכת המשפט - - -

עאידה תומא סלימאן: כשפניתי לוועדה למינוי שופטים כדי שיקחו בחשבון מינוי נשים בהחלטות שלהם התשובה הייתה שיש שוויון מלא במספר השופטים והשופטות במערכת המשפטית, ואין צורך בלקיחת שיקולים מגדריים כאשר ממנים את השופטים, כי המצב אידיאלי.

<ורד סוויד: אחת התשובות שאנחנו קיבלנו – ואני אביא אותה כי היא חשובה, אנחנו נאבקים בתשובות של "הכל אידיאלי", כותבת לנו שרה יפלח, עוזרת מקצועית לנשיא בית המשפט העליון: "מכתבך שבנדון התקבל והועבר לעיונו של נשיא בית המשפט, במכתבך הנך קוראת לחברי הועדה לבחירת שופטים לנקוט מדיניות אקטיבית, שתביא לייצוג שוויוני של נשים בבית המשפט העליון", בתשובת המשך מיום 8.6.2014, "כפי שנכתב לך במכתבו, כבוד הנשיא גרוניס משוכנע שהועדה לבחירת שופטים, תתן דעתה לנושא המגדרי, שעה שיבחרו שופטים נוספים לבית משפט העליון תחת הפורשים.

<ורד סוויד: " מאז הוא עמד בזה ובמקביל ענו לנו ש"במערכת בתי המשפט מכהנים 677 שופטים מתוכם 348 שופטות שמהוות 51.4%.

עאידה תומא סלימאן: זה מה שקיבלתי.

<ורד סוויד: לנו הוא נתן התחייבות והוא עמד בה.

<ורד סוויד: כל מינוי שהיה – היה בו ייצוג הולם.

עאידה תומא סלימאן: אני התייחסתי לבתי המשפט באופן כללי ולא באופן ספציפי לבית המשפט העליון אבל, התמונה היא מאד עגומה שם, דווקא כאשר העלו את מספר השופטים.

עאידה תומא סלימאן: זה היה חמישה חמישה, כלומר, היו עשרה שופטים, ב-2006 ואילו היום יש חמישה עשר שופטים ובכל זאת, למרות שהרחיבו את מספר השופטים, מספר הנשים הוא אפילו פחות ממה שהיה ב- 2006.

עאידה תומא סלימאן: בבקשה.

<ורד סוויד: אבל אני אומרת לך שאני מרגישה, שסביב כל ההתכתבות שלנו ומן המפגשים עם בתי המשפט, חלה התקדמות מאד גדולה.

<ורד סוויד: אנחנו גם שותפות בתהליך של השתלמות שופטים ושופטות, וגם נותנות בו חלק, גם את הפן של מאבק באלימות וגם את הפן של כל הייצוג ההולם.

<ורד סוויד: וזו ההזדמנות שלי להודות לצוות של עובדי ועובדות הרשות לקידום מעמד האישה, שעושים עבודת קודש, ובאמת בשנה האחרונה, זכו גם כ"צוות מצטיין" על ידי מנכ"ל משרד ראש הממשלה.

<ורד סוויד: הפרס הוענק להם על ידי ראש הממשלה, ואני מאד גאה ומעריכה את העבודה שלכם ושל כל השותפים והשותפות שלנו, שנמצאים כאן אתנו היום.

<ורד סוויד: עברנו לבדוק את הנתונים באקדמיה.

<ורד סוויד: האקדמיה, שוב, זה תחום ש'על פניו' ייראה שוויוני.

<ורד סוויד: "את חרוצה?

<ורד סוויד: את רוצה?

<ורד סוויד: תצליחי ותגיעי לכל דבר.

<ורד סוויד: " התחלנו לעקוב באופן שיטתי אחרי מוסדות חבר הנאמנים ואחרי הועד המנהל.

<ורד סוויד: עכשיו, אחד מנשיאי האוניברסיטה מאד כעס עלי ואמר לי: "מה פתאום את בודקת את התחום הזה?

<ורד סוויד: יש לי חופש אקדמאי וזה נתון בכלל לא רלבנטי ואסור לכן לאסוף", אנחנו התעקשנו, יספר לכם הצוות, לפעמים זה היה עשרות טלפונים, לפעמים להגיע למקומות כי חלק סירבו לחשוף ואלה שסירבו הם אלה שאצלם הנתונים קשים יותר.

<ורד סוויד: מבחינתנו המקום הזה הוא מאד חשוב כי שם נבחר מי יהיה נשיא או נשיאת האוניברסיטה.

<ורד סוויד: ויש לנו היום נשיאת אוניברסיטה, כרגע אחת, ואנחנו מאמינות שכמה שתהיינה יותר נשים שם, תהיה יותר השפעה.

<ורד סוויד: פירסמנו את הנתונים האלה בכדי לשקף את התמונה.

<ורד סוויד: עשינו פה חתך של חלק מן המקומות הבולטים אבל הסיכום הוא מאד מדהים.

<ורד סוויד: בעולם הכי מתקדם, רק 22.4% נשים ו-77.2% גברים.

<ורד סוויד: לדעתי, צריך לפעול, שעם כל החופש האקדמי ועם כל הדברים האחרים, מבחינתנו, הם מוסדות שמקבלים גם תמיכה מכספי ציבור, ואנחנו לא רואים בהם דין שונה מכל גוף אחר ממשלתי.

<ורד סוויד: מה שגילינו בסופו של דבר היה שבעשרים ושמונה מוסדות אקדמאיים, הנשים מיוצגות בפועל בפחות ב- 20% בקרב חבר הנאמנים.

<ורד סוויד: יש מקומות שהם ראויים לשבח ולציון, שאנחנו רואים אצלם אחוז מאד גבוה אבל, זה בעיקר קורה במכללות ופחות באוניברסיטאות.

<ורד סוויד: הצגנו בפני הועדה את המחקר שביצענו באקדמיה.

<ורד סוויד: 53% מתוך מסיימות התואר השלישי הן נשים ורק 13% הן פרופסוריות.

<ורד סוויד: ביצענו ראיונות איכות עם הנשים ומסתבר שהחסם המרכזי הוא הפוסט דוקטוראט, כשצריך לנסוע לאוקספורד, להווארד או לייל.

<ורד סוויד: כשגבר צריך לנסוע אז אין בעיה, או שהמשפחה נשארת כאן בארץ או שעושים איזשהו פסק זמן ונוסעים אתו אבל, כשנשים צריכות לנסוע אז אין אף קול חיצוני שאומר להן, לא חמות ולא בעל.

<ורד סוויד: חלק גדול מהן לא מעזות להשאיר את המשפחה כאן, או לא מעזות לדרוש מן הבעל חלוקה שוויונית בנטל, לעזוב את מקום העבודה, לנסוע לשנה –ויש היום כל מיני מנגנונים שאמורים לסייע ולעודד נשים אבל, עדיין אנחנו רואים בזה יעוד מרכזי שלנו בחינוך להורות שוויונית ונגע בזה תיכף.

<ורד סוויד: בתחום הופעת הנשים בתקשורת, ב-14 לאוגוסט, פירסמנו 'קול קורא' שקרא לנשים להירשם למאגר ושוב, ראינו הרבה מאד פאנלים שמופיעים בהם רק גברים, חלקם גנרלים שכבר עשרים שנה לא בתפקיד, ואף אשה לא מופיעה שם.

<ורד סוויד: עשינו חיפוש אקטיבי, קיבלנו גם מן היועצות לקידום מעמד האישה ברשויות, גם מן האוניברסיטאות, שמות של נשים, ודרשנו, עשינו ועדה עם הרשות השנייה, שלא יהיה פאנל בלי ייצוג הולם של נשים.

<ורד סוויד: הכנו מאגר מודפס גדול, העברנו אותו לכל מערכות כלי התקשורת, כולל דרגים שונים, הם מאד נעזרים בו ויש בו נשים מכל מיגוון קבוצות האוכלוסייה - - -

עאידה תומא סלימאן: שאלה.

עאידה תומא סלימאן: להגיד שכלל הנשים בכל גווני האוכלוסיות נמצאות ברשימות - - -

<ורד סוויד: אנחנו עושות מאמץ מאד גדול, הן נמצאות ברשימות.

<ורד סוויד: אנחנו בדירקטוריונים, בחברות הממשלתיות, ראינו תהליך שאתו הרבה יותר קל להכניס נשים, כי הרבה פעמים הם עושים על "משבצת" תהיה לנו מישהי שמייצגת גם נשים וגם מיגזר נוסף.

<ורד סוויד: ואנחנו עומדות על כך שנשים תהיינה בכל המוקדים ואנחנו מרחיבות כל הזמן את המאגר.

<ורד סוויד: נוציא גם השנה חוברת נוספת.

<ורד סוויד: 8חשוב לגעת בנושא של התקשורת, כי פנינו לשר התקשורת דאז וביקשנו ביחד אתו, שיהיה רוב נשי בגופים ובוועדות המייעצות שלו עם רגולציה, סביב חשיבות הנושא.

<ורד סוויד: הוא מאד נעתר לנושא, הוא גם מינה אישה כיושבת ראש והוא גם החליט למנות רוב של נשים, 75%, ואז השופט ברנר לא הסכים ואמר: "אתן כל הזמן רוצות שוויון, מה פתאום לשנות?

<ורד סוויד: אני צריך לשמור על כל האוכלוסייה".

<ורד סוויד: הסברנו לו איך נשים מוצגות בתקשורת, איך מראים אותן ב"הישרדות", בצורה מאד סטריאוטיפית, איך מראים אותן ב"היפה והחנון" שאחרי שפנינו אז עשו לנו מידגם אחד של 'החנונית והיפֶה'.

<ורד סוויד: אבל המטרה שלנו לא - - - אף מין ושיכנענו אותו, והיום יש רוב של 75% נשים בוועדה המייעצת בתקשורת.

<ורד סוויד: אנחנו עושים אתם שיתוף פעולה מאד הדוק, אנחנו נגיע עוד מעט לעבודה בתחום של מניעת פרסום פוגע.

<ורד סוויד: בתאגידים מוניציפליים, היום במרבית הרשויות ישנם תאגידים שהם עוברים גם אישור של המערכת שמאשרת אותם.

<ורד סוויד: כאן הממוצע, יש לנו 39.8% של נשים, 60.2% גברים, חלק מן הנציגים הם חברי וחברות מועצה, כיום, אחרי העלייה יש לנו רק 14% חברות מועצה, יש לנו רשויות שבחלקן, אפילו אני מביאה כדוגמה, עיר במרכז הארץ שיש בה רק חברת מועצה אחת, בלי שום חסם – לא תרבותי, לא דתי, לא שום דבר, ולכן אנחנו עומדות על זה, - - -

עאידה תומא סלימאן: מה זאת אומרת "בלי שום חסם"?

<ורד סוויד: עיר כמו פתח תקוה, חברת מועצה אחת.

<ורד סוויד: .

עאידה תומא סלימאן: בסדר אבל מה זאת אומרת "בלי שום חסם"?

<ורד סוויד: שאין שום סיבה או תירוץ, יש רשימות שלא מאפשרות הכנסת נשים, שאין שום סיבה, על פניו, - - -

<קריאה: עיר חילונית.

<ורד סוויד: עיר חילונית לחלוטין, שאי אפשר למצוא שום תירוץ, שיש תקנון של רשימה שמונע כניסת נשים, אנחנו מכירים גם רשימות כאלה, אי אפשר להשתמש שם בשום תירוץ - - -

עאידה תומא סלימאן: אני לא במקרה שאלתי את השאלה הזו, כי גם אנחנו נופלות להרבה סטריאוטיפים לפעמים.

עאידה תומא סלימאן: זה שהעיר חילונית ויש - - -

<ורד סוויד: אבל יש עדיין - - - שלא מאפשרות לנשים להיבחר - - - בתקנון, ואנחנו נאבקות על זה.

עאידה תומא סלימאן: ורד, אני יודעת את זה ואני נאבקת בזה אבל, אני שוב מדגישה, זה שהעיר חילונית, זה שהיא מעמד ביניים ומעלה, לא אומר שאין חסמים.

<ורד סוויד: בדיוק, כן.

<ורד סוויד: כחסמים - - -

עאידה תומא סלימאן: הם יכולים להיות סמויים מהעין.

<ורד סוויד: הם סמויים מהעין ובמקומות האלה מה שאנחנו מובילים - - -

<אילה גליקסברג: יש חסמים אובייקטיביים אבל לא אידיאולוגים וזה הבדל עצום.

<קריאה: נכון.

<קריאה: נכון.

<ורד סוויד: הרבנית גליקסברג צודקת.

<ורד סוויד: מה שאנחנו מנסות להוביל כאן – ועשינו עם מפעל הפיס לדוגמה, במפעל הפיס, בהנהלה שלו, יש ייצוג מסוים של ראשי רשויות וכל מיני מיבנים, והובלנו ביחד עם יושב ראש מפעל הפיס, עזי דיין, שכל ראשת עיר שנכנסת היא חברה אוטומטית בתוך ההנהלה של מפעל הפיס.

<ורד סוויד: אז פה, באמת, המטרה שלנו היא שבכל מקום שבו יש נציגי ציבור תהיינה נציגות ציבור, אחרת לא נוכל לשנות את התמונה ונמצאות כאן איגוד נבחרות למועצה - - -

<קריאה: וזה קיים?

<ורד סוויד: כן, גם ברשויות אנחנו מצליחים להוביל את זה ולהמשיך.

<ורד סוויד: השקף הבא.

<ורד סוויד: בשלטון המקומי, נכון ל- 2014, אלה הנשים שעמדו כראשות רשויות, אחת מהן, טלי פלוסקוב, נבחרה לכנסת.

<ורד סוויד: עכשיו ב-2015, לאחרונה נבחרה ליאת שוחט באור יהודה, ולא הכנסנו אותה בנתונים, אז אנחנו מדברות על כך שיש לנו כיום 341 נבחרות ציבור, כלומר, רק 14.7% מכלל נבחרי ציבור.

<ורד סוויד: אז מצד אחד אנחנו רואים עלייה של 30% של הנבחרות מאז 2008 אבל, עדיין התמונה לא מספיקה ופה, מן הדיווח שאנחנו עשינו - - -

עאידה תומא סלימאן: השאלה שלי היא מה בדיוק עשתה הרשות כדי להגיע לתוצאה כזו?

עאידה תומא סלימאן: את הסטטיסטיקה אנחנו יודעים - - -

<ורד סוויד: אז הרשות, ביחד עם גופים נוספים – ונמצאת כאן אחת הנציגות, עשינו קורסים להכשרת נשים להכשרת מנהיגוּת מוניציפלית, ביחד עם שותפים ושותפות, וגלית – אם את תרצי עכשיו או יותר מאוחר, להרחיב על התוכן, ואת התהליך הגדול ביותר של הצלחה וקפיצה משמעותית, ראינו במועצות אזוריות.

<ורד סוויד: במועצה אזורית יש מקום לנציג אחד בוועדים, במושבים.

<ורד סוויד: והיסטורית, הרבה פעמים אלה היו גברים.

<ורד סוויד: לפעמים "בנים של" והיה מאד קשה להכניס נשים, ואחרי זה, אולי תספרי על התהליך שעשינו בדרום השרון ובעוד מועצות אזוריות, בסדר, אז בהמשך, לכניסתן של נשים לתוך העמדות האלה.

<ורד סוויד: מ-2011 אנחנו רואים עלייה עד 2014, באחוז המנכ"ליות במשרדי ממשלה.

<ורד סוויד: ב-2008 היו רק 13% מנכ"ליות במשרדי ממשלה ו-2014 היתה שנת שיא של 25% נשים, מנכ"ליות - - -

עאידה תומא סלימאן: בשנת שיא אנחנו צריכים לקחת בחשבון, 25% מכמה?

<ורד סוויד: מכלל המנכ"לים במשרדי הממשלה.

עאידה תומא סלימאן: כמה מנכ"לים?

<ורד סוויד: יש לנו את המספרים המדוייקים.

<קריאה: כמספר משרדי הממשלה.

<ורד סוויד: כן, יש לנו את הנתונים המדויקים של כל משרד ואחת מהן בספטמבר התחלפה, במשרד המדע, המנכ"ל - - -

עאידה תומא סלימאן: מה שהתכוונתי הוא שלפעמים אנחנו אומרים: וואוו, קפיצה, מ-13 עד 25, זה מתבטא בתוספת של מנכ"לית אחת.

<קריאה: וגם הצטמצמו המשרדים.

עאידה תומא סלימאן: או שתיים.

<ורד סוויד: אני אומרת הלוואי שנמשיך לשמור על המגמה הזאת, - - -

עאידה תומא סלימאן: זה לא שינוי מ-2008 עד 2014, אבל העיקר, אני שוב חוזרת, מה הרשות עושה כדי להשפיע על זה?

עאידה תומא סלימאן: זה מה שמעניין.

<ורד סוויד: קודם כל, מה שהרשות עשתה, היא פנתה לכל ראש רשימה - - -

עאידה תומא סלימאן: אני מאד מבקשת - - -

<ורד סוויד: הרשות פנתה לכל ראש רשימה, גם לפני הבחירות, להכנסת נשים למקומות ריאליים ובכירים.

<ורד סוויד: אחרי הבחירות לרשויות המקומיות, ביחד עם משרד הפנים, קיימנו השתלמות לכל ראשי הראשויות במעלה החמישה, דרשנו מינוי סגניות ובַּמקום קיבלנו תשובה מראש עירית הרצליה, שהוא הולך למנות את כל הסגניות שלו לנשים.

<ורד סוויד: עכשיו, היו מקומות שהגענו לדלת פתוחה עם המוכנות שלהם והמינויים בוצעו בפועל, אבל הסברנו מה החשיבות של זה, מהי ההיסטוריה ואנחנו פונים גם לשרים וגם לשרות וקוראים להם למנות מנכ"ליות.

<ורד סוויד: עכשיו, למה כל כך חשובות לנו המנכ"ליות?

<ורד סוויד: ואני אתן לכם את הדוגמה של בנק ישראל.

<ורד סוויד: אנחנו קראנו למנות את קרנית פלוג מראשית התהליך, לפני כל המינויים, הגברים שנפסלו.

<ורד סוויד: חשבנו שהיא הראויה ביותר, המקצועית ביותר, צמחה בתוך הבנק.

<ורד סוויד: אז בסופו של דבר היא נבחרה.

<ורד סוויד: הצעדים שהיא עשתה –ואנחנו רואים את זה הרבה מאד אצל מנכ"ליות נוספות, אין לה דגם של "מלכת כוורת בודדה", היא מינתה סביבה ממשנה לנגידה, פרופ' נדין טרכטנברג, דרך הרכב פורץ דרך בפעם הראשונה, רוב של נשים בהנהלת בנק ישראל ולכן, הציפייה שלנו מכל מנכ"לית שמתמנה היא להמשיך את התהליך, ואנחנו זכינו לשיתופי פעולה כאלה עם מרבית המנכ"ליות של משרדי הממשלה, ולא סתם אנחנו מתעקשים על מינוי מנכ"ליות.

<ורד סוויד: קיימנו כמובן כנסים, פעילויות בתחום של קידום נשים בעבודה, קורסים של הכשרת נשים למנהיגות מוניציפלית, והכשרה להעצמה כלכלית ויזמות עסקית.

<ורד סוויד: עכשיו, מבחינתנו, כל - - -

עאידה תומא סלימאן: כאשר מדובר על קורסים, האם אפשר לקבל איזושהי תמונה של מספר הקורסים למנהיגות מוניציפלית, מספר הקורסים להכשרה או להעצמה כלכלית?

<ורד סוויד: יש לנו כאן פירוט בדוח אבל השתדלנו שהם יהיו כמעט בכל הארץ.

<ורד סוויד: כמובן שיש תנאי מינימום, אם אנחנו פותחים קבוצה במימון ממשלתי ציבורי צריך מינימום של נשים, ובכל מקום נעשה גיוס אקטיבי, בין אם זה במודעות שפירסמנו גם ברמה הארצית, בין אם זה בעבודה של היועצות לקידום מעמד האישה, ובכל מקום או בכל איזור – לפעמים זה סביב פעילות איזורית של מועצה אזורית, שנפתח בו קורס של הכשרה של מנהיגות נשים, אחד התוצרים שיש בו – ויש מקומות שהמספרים היו אסטרונומיים, ואני חושבת שגם אצלך, שמחה, וגם, נדמה לי, במודיעין, שמונים נשים – ואמרנו איך מעבירים לכל כך הרבה נשים אבל, בסופו של דבר, הנשים שבתוך הקבוצה – וזה בדיר אל אסד ובשפרעם ובכל ישוב בארץ, הנשים האלה ממשיכות להיות אחר כך net working של נשים, שהן בעצם גם שגרירות לנושאים המגדריים אבל גם אחת של השניה.

<ורד סוויד: אם מישהי מחר פותחת סוכנות ביטוח אז הקהל הראשוני הטבעי שלה הוא הנשים שהיו אתה בקבוצה, ומבחינתנו זה משהו מאד מרכזי.

<ורד סוויד: אני מאמינה שרק בזה שאנחנו מגיעים לשטח, השינוי יכול להיות בשתי הרמות.

<ורד סוויד: לגבי פתיחת שנת הלימודים.

<ורד סוויד: אמרנו שאחת המטרות המרכזיות שלנו היא להוביל להורות שוויונית.

<ורד סוויד: הרשות הובילה ועדה להפיכת שירות המדינה למקום עבודה תומך משפחה, הכינה שלש עשרה המלצות, שמאומצות בהדרגה, חלקן כבר אומצו וביניהן, הראשון לספטמבר, יום פתיחת שנת הלימודים, יום בחירה, גם לגברים וגם לנשים.

<ורד סוויד: ואני רוצה להראות לכם מה קורה עם המספר.

<ורד סוויד: למרות שזה יום בחירה לשני המינים אז קודם כל מממשים את זה מעט מאד, רק 5% מכלל העובדים, הבאנו מידגם של כמה משרדי ממשלה אבל, תסתכלו כמה מעט מספרים לעומת הנשים, 1,133 נשים, רק 138 גברים רואים חשיבות ביום הראשון לבית הספר ללוות את הילד או את הילדה שלהם.

<ורד סוויד: עשינו קמפיין עם ראשי רשויות, אשקלון הייתה הראשונה שהובילה, שראש הראשות עצמו הולך הוא ובכירי ובכירות העיריה, ליום הלימודים בגן ובבית הספר ונותן מסר.

<ורד סוויד: שונתה הגדרה ל"משרת הורה" במקום "משרת אם", שעובדת שעה פחות או חצי שעה פחות.

<ורד סוויד: אנחנו רואים בזה אחריות הורית של שני המינים ואם בעבר אבות חד הורים היו מממשים את הזכות, אז היו מבקשים מהם בתלוש המשכורת, במקום מר כהן אז בתלוש היה כתוב לו גברת כהן, כי כך המחשב עיכל את זה וזה כמובן שונָה.

<ורד סוויד: פנינו גם לשנות, אנחנו מדברים על כל הטפסים שבמקום שמופיע "שם האב" ואין יותר דבר כזה, צריך להיות "שם ההורים", "שם האם", גם לאימהות יש חלק מאד משמעותי.

<ורד סוויד: עכשיו הגשת חוות דעת מגדריות.

<ורד סוויד: הרשות לקידום מעמד האישה מגישה חוות דעת מגדריות על הצעות חוק, הצעות חוק פרטיות, הצעות חוק ממשלתיות.

<ורד סוויד: הוגשו כ- 266 חוות דעת מגדריות ב- 13'-14'.

<ורד סוויד: חלק מ 14' היתה תקופת בחירות ולא תקופה של עבודה מלאה בכנסת, ובכל חוות הדעת אנחנו כותבים מהן ההשלכות שלהן על נשים ועל גברים.

<ורד סוויד: נמצאת אתנו – ראיתי אותה קודם, חברת הכנסת לשעבר אורית זוארץ, היא יצאה ואני יכולה להביא שתי דוגמאות של חוות דעת שלנו, שראינו בהם השפעה מאד משמעותית, האחת היא בוועדה שעסקה בהעלאת גיל הפנסיה לנשים, הרשות התנגדה, הייתה חוות דעת מיעוט דעת יחיד, והצלחנו להוביל את זה שתהיה דחייה של חמש שנים בכל הנושא, נימקנו, הראינו של- 50% מהנשים – נעמ"ת הייתה שותפה לתהליך גם, ועוד גופים נוספים, ש-50% מהנשים מעל גיל ששים לא נמצאות בשוק העבודה והמשמעות של זה תהיה כניסתן למעגל העוני, דחייה של גימלת הבטוח הלאומי ולכן אנחנו באמת עושים את ההשלכות, אוספים את הנתונים ממירב הגופים, ומנתחים את ההשלכות שלהם על גברים ונשים.

<ורד סוויד: אותו הדבר תמכנו בחוק הפללת לקוחות בזנות והצלחנו לשכנע דאז, גם שרים ושרות, ולפעמים לא תמיד, בעמדה שתואמת את עמדת המשרד.

<ורד סוויד: החלטות ממשלה שהעברנו – ואחת מהן תדון שבוע הבא, היא קידום השוויון המגדרי והטמעת החשיבה המגדרית.

<ורד סוויד: אימוץ המלצות הוועדה לבחינה מגדרית של תקציב המדינה, ואני מבשרת לכם שבשבוע שעבר - - -

עאידה תומא סלימאן: שניה, למרות שאני יודעת, אני מתעקשת בשבוע הבא נדון בהחלטת הממשלה 2331 אבל, אני יודעת שלפני שבוע כבר עברה שנה על ההחלטה הזו, ב 14 בדצמבר.

<ורד סוויד: אנחנו בהסכמה - - -

עאידה תומא סלימאן: מה נעשה בנושא?

<ורד סוויד: קודם כל היו בחירות באמצע ובחשיבה שעשינו אז ביחד עם הארגונים החלטנו לדחות את זה בעוד כחצי שנה.

<ורד סוויד: אנחנו סיכמנו היום את כל המסקנות ויכול להיות שאת תחום האלימות נוסיף אחרי שתסתיים ועדת האלימות, כי היא עובדת במקביל ועדיין לא סיימה סופית.

<ורד סוויד: המסקנות שאנחנו המלצנו עליהן ונציג אותן בשבוע הבא, עוסקות גם במודלים פרקטיים, הבאתי לכם דוגמה, כשממַנים בכיר או בכירה, לציין מתי בפעם האחרונה ויוגש לפני הממשלה ניר אם היה מועמד או מועמדת, ובעיקר בהכנת תכניות –נמצאת כאן אושרה מן האגף לחינוך לשוויון בין המינים, שיתחילו במערכת החינוך, אנחנו רוצים לעשות פה תהליך שהוא לא רק לשנה לשנתיים אלא לדורות, תכנית לשוויון בין המינים, שתופעל בכל הרמות, בכל הכיתות, בכל המקומות - - -

עאידה תומא סלימאן: כן אבל ההחלטה מתיחסת לכמה נקודות כולל הקמת ועדה - - -

<ורד סוויד: אז הוקמה ועדה ואנחנו נביא את המסקנות - - -

עאידה תומא סלימאן: תכנית אסטרטגית, מה יצא מן ההחלטה?

<ורד סוויד: הועדה הוקמה, יש לנו את ההמלצות, אנחנו נציג אותך בפניכם בשבוע הבא ונפרט את כל הנעשה בעניין.

<ורד סוויד: בתחום של בחינה מגדרית נאבקנו על הכנַסָת תקן של כלכלן, כלכלנית, לניתוח מגדרי, ואני מבשרת לכם שבשבוע שעבר, סוף סוף, לאחר מאמצים רבים – וכולכם יודעים כמה שזה תהליך ארוך להשיג תקן, אני חושבת שמי שהיה בשירות הממשלתי מבין את זה, קלטנו כלכלנית שתיכנס בימים הקרובים לניתוח מגדרי, והיא תהיה גם הרפרנטית לנושאים המגדריים בחלק ממשרדי הממשלה.

<ורד סוויד: ישנו דוח ספר שהוצא על ידי עירית חיפה וזה מודל שאנחנו רוצים לאמץ אותו עכשיו במקומות נוספים, שעוסק בפילוח מגדרי של כל הנתונים ברשות, מדמוגרפיה, מקומות עבודה, חינוך, השכלה, בריאות, רווחה, נהיגה ודרך הפרוייקט המרכזי שלנו "שמות רחובות".

<ורד סוויד: יש לנו פרוייקט שנקרא her story, במקביל ל his story, לסיפור של הגברים, אנחנו עשינו סקר לבדוק שמות של רחובות והתחלנו בתל אביב.

<ורד סוויד: בעיר תל אביב, לפני כשלש שנים, מתוך 1,032 רחובות על שם אישים – לא צמחים, פרפרים או בעלי חיים, רק 45 היו על שם נשים - - -

<קריאה: ואחת זו סימטה אלמונית.

<ורד סוויד: כן.

<ורד סוויד: ועוד כאלה.

<ורד סוויד: אבל אותה לא החלטנו כאישה אבל, בסופו של דבר פנינו לכל ראשי וראשות רשויות בארץ, לכל חברי ועדות שמות, ליועצות לקידום מעמד האישה וביקשנו שכל רשות תתחיל לקרוא רחובות על שם נשים.

<ורד סוויד: עירית ירושלים היא העיר הראשונה ששיתפה אתנו פעולה והכניסה יועצת מגדרית לתוך הועדה, ביקשו מאתנו שמות – ואני מדברת על כל קבוצות האוכלוסייה.

<ורד סוויד: באחת השכונות רחוב על שם אום כול-תום ובשכונה אחרת על שם הלמדנית מלודמיר, ולהביא בכל מקום את הסיפור של הנשים.

<ורד סוויד: הן עוד יותר, יש שם יותר רחובות ואני לא סופרת אותם, רחוב הגננת, רחוב הרופאה, - - -

עאידה תומא סלימאן: בערבית זה אום כל-תום ובעברית זה הלמדנית.

עאידה תומא סלימאן: יש לנו גם למדניות.

עאידה תומא סלימאן: עם כל אהבתי הרבה לאום כל- תום.

<ורד סוויד: אבל זה נבחר על ידי תושבים ותושבות, ואני מאד רוצה שיהיה רחוב על שמה של ויולט חורי, שעמדה בראשות מועצה ועדיין, בחלק מן הישובים שאנחנו פונים, אין שמות של רחובות - - -

עאידה תומא סלימאן: בואו נתחיל מזה שיהיו שמות של רחובות בערבית.

עאידה תומא סלימאן: אחר כך תכניסי את הנשים.

<ורד סוויד: אז אמרתי אנחנו צריכים להתחיל ולא רק ברחובות, באולמות ובבתי ספר - - -

עאידה תומא סלימאן: אני התפלאתי.

עאידה תומא סלימאן: אני הסתובבתי בשכונה שליד תלפיות, בית צפאפא והתפלאתי לראות שכל סימטה יש עליה שם ויש שילוט וזה דבר שאנחנו לא רואים אותו הרבה.

<ורד סוויד: הובלנו, באותו מסר של הנצחה של נשים פורצות דרך, בדקנו כמה בולים הופקו מתחילת המדינה.

<ורד סוויד: עד לבדיקה שלנו היו ששה בולים בלבד על נשים ואנחנו מוציאים עכשיו כל שנתיים – תעבירו את זה ביניכם, סידרת בולים על נשים - - -

עאידה תומא סלימאן: סליחה, אני מתנצלת בפני כולכם אבל, יש לי דיון שאני יזמתי אותו, מאד חשוב גם כן, בוועדת העבודה והרווחה, תחליף אותי חברת הכנסת – ואני מודה לה מראש, אני מאד מצטערת, זה לא בידיים שלי, ואני מאד, רק אתן הערה אחרונה, צריך לקצר קצת בדיבור.

עאידה תומא סלימאן: תודה.

עאידה תומא סלימאן: (היו"ר מירב בן ארי)

<ורד סוויד: ישנן רשויות שהגדילו לעשות ביוזמה הזאת והן קראו, בעבר היו רחובות על שם המייסדים ואני לא יודעת מי בהיסטוריה החליט שהמסיידים הם גברים אבל, את ההיסטוריה אנחנו יודעים שכותבים בעלי הכח.

<ורד סוויד: ביקשנו להוסיף, ליד כל מייסד את השם של אשתו, שהייתה שותפה לתהליך, להיות קיימת ולא עוד רחובות כמו "הרופאה רבקה" אלא עם השם, שם משפחה ותיאור של הדמות.

<ורד סוויד: אותו הדבר דרשנו בשטרות.

<ורד סוויד: כל שטר שמוצא הובלנו במקביל שטר של נשים.

<ורד סוויד: אנחנו רואים מה היה בעבר, במקרה הטוב מחצית, היו שנים של אפס מן השטרות, וזה התחיל סביב המלחמה שלנו שנשים תשבנה בוועדה שקובעת שטרות, ואתם יודעים מה התשובה תמיד?

<ורד סוויד: זה 'אקציו פיקציו', בעלי התפקידים, אני אספר לכם גם איך פתרנו את זה והובלנו שכל שטר של גבר שמוצא יוצא במקביל שטר של נשים.

<ורד סוויד: ביקשו ממני בקיצור.

<ורד סוויד: אני רוצה לגעת בפעילות למניעת אלימות כלפי נשים.

<ורד סוויד: עכשיו, את החלק הזה, אם הדיון בשידור, אני אבקש עוד מעט שהוא יהיה לא בשידור.

מירב בן ארי: זה מסווג?

<ורד סוויד: אעביר אחר כך את הבמה לאורלי, ועל פי החלטה שלה אם זה בשידור או לא בשידור אבל, אני רוצה לחזור לנושא של אלימות.

<אילה גליקסברג: יש לי הצעה, שקודם לגמור את הדיון לגבי - - - הצעות של הרשות ואחר כך נעבור לענין השני.

<ורד סוויד: בסדר, אבל אנחנו נותנים בדוח סיכום, עוד לא הגענו לוועדות ולמינויים, אנחנו עושים רק איזושהי סקירה.

<ורד סוויד: בתחום של פעילות למניעת אלימות כלפי נשים, אנחנו מפיצים מידעונים בכל השפות, בערבית, עברית, אמהרית, רוסית, צרפתית ואנגלית, שנקראים "לאף אחד אין זכות לפגוע בך".

<ורד סוויד: בתוך מידעוני הכיס האלה יש את כל הטלפונים שקיימים, בין אם זה מרכזי הסיוע לנפגעות ונפגעי תקיפה מינית, בין אם זה הקו שמפעיל משרד הרווחה עשרים וארבע שעות ביממה כל השבוע בכל השפות, דרך כל המוקדים של הרווחה, של מרכזי האלימות, הארגונים שעוסקים בתחום, הארגונים שעוסקים בהוצאת נשים מן הזנות, מיגור תופעת הזנות, ואתם לא יודעים כמה זה כלי הצלה.

<ורד סוויד: לפני למעלה משנה ביקרתי עם רעיית ראש הממשלה, הגברת שרה נתניהו, במקלט בהרצליה, אצל רות רזניק, זוכת פרס ישראל.

<ורד סוויד: יש שם שתי נשים שהן לא אזרחיות והן סיפרו על זה שהן כמו בנות ערובה.

<ורד סוויד: בן הזוג מבטל להן את תהליך התושבות, וכמובן שטיפלנו בזה אבל, כששאלנו אותן איך הן הגיעו ואיך הן ידעו על זה, אז הן סיפרו שהן הגיעו אחת לטיפת חלב ואחת לקופת חולים והן מצאו, אחת ברוסית ואחת בשפה אחרת, הן מצאו את המידעון וסביב זה הן התקשרו והגיעו למקלט.

<ורד סוויד: ואני מאד , זה שימח אותי - - - של חייבים להנגיש.

<ורד סוויד: אי אפשר להגיד שהאינפורמציה תהיה רק באינטרנט, כי הרבה מאד - - -

מירב בן ארי: איפה את מחלקת את זה?

<ורד סוויד: בכל קופות החולים, טיפות חלב, היועצות לקידום מעמד האישה, ברשויות המקומיות, אנחנו נותנות הרצאות במקומות עבודה בתחום, אנחנו עושות עם משטרת ישראל, עם חיים חכאני, הוא עושה את זה בהתנדבות מלאה, סדנאות לנשים במקלטים, שאנחנו נותנים בהן גם מידע מבחינת זכויות חקיקה וכל הדברים, וגם העצמה.

<ורד סוויד: בשנה שעברה היה לנו גם במקלט באיזור המשולש, והנשים בסופו של דבר מקבלות הרבה מאד העצמה, והשאיפה שלהם היא שזה יהיה ברמה ארצית.

<ורד סוויד: נמצאת פה יהודית מנכ"לית עמותת "אל הלב", אנחנו מאד רוצים שזה יגיע בסופו של דבר לבתי ספר, לנערות בכל מקום.

<ורד סוויד: אנחנו ביחד עם מרכזי הסיוע לנפגעי תקיפה ביצענו הדרכות ביחד עם בֶּרקו, שכולכם מכירים אותו, ראש אגף נפגעי עבירה, לחוקרי אלימות במשפחה, דיברנו על השתלמויות שופטים שאנחנו מעבירות שם הדרכה והוצאנו מכתב למפכ"ל המשטרה, לדנינו, וביקשנו להוציא את המושג "רצח על כבוד המשפחה", "רצח" ו"כבוד" לא הולכים ביחד, ואין "רצח על נסיבות רומנטיות".

<ורד סוויד: פנינו בשנת 2014 – יש לנו כאן את המכתב, קיבלנו תשובה ופנינו לכל עורכי ועורכות העיתונים בישראל ולמועצת העיתונות וביקשנו לא לסקר במונח הזה.

<ורד סוויד: קיבלנו תשובות מעניינות.

<ורד סוויד: את אחת התשובות קיבלנו מעורך "הארץ"

אחמד טיבי: יש מימשק בין הפעילות שלכם לפעילות של חבר כנסת מסוים.

אחמד טיבי: יש מימשק.

<ורד סוויד: אנחנו שמחות, אנחנו יודעות שיש הרבה שותפים ואנחנו יודעות שגם אתה עושה הרבה מאד בתחום - - -

אחמד טיבי: במיוחד בנושא הזה של "על רקע" רצח, או רצח רומנטי - - -

<ורד סוויד: אז בסופו של דבר קיבלנו התחייבות מן המשטרה ומה שהכי חשוב – מעורכי העיתונים.

<ורד סוויד: עורך "הארץ" ב-2014 בדק את העיתון שלו שנה לאחור ופירסם לנו שבשום כתבה זה לא הוזכר.

<ורד סוויד: הפעמיים היחידות שזה הוזכר היו במכתבים למערכת.

<ורד סוויד: פעם אחת על ידי כותב שתיאר את התופעה כך ופעם אחרת על ידי כותב אחר שמחה נגד התיאור, והם הינחו כתבים וכתבות.

<ורד סוויד: עדיין, כל פעם שאנחנו רואים, זה קרה מאז שלש פעמים אז אנחנו מתרים ופונים.

<ורד סוויד: יש לזה חשיבות מבחינת המסר.

<ורד סוויד: רצח הוא רצח והוא הפשע הנתעב ביותר מבחינת תפיסת העולם שלנו.

<ורד סוויד: פנינו לשר ולמנכ"ל המשרד לביטחון פנים, אחרי הרצח של אביטל רוקח ז"ל מירושלים, זהו רצח שבו "הכתובת הייתה ידועה מראש" אבל, הוא שוחרר, אחרי שהיו איומים והסתפקו בצו הרחקה.

<ורד סוויד: אנחנו יודעות כיום שכל עוד אין אזיק אלקטרוני, אז האפקטיביות של צווי הרחקה היא מאד חלשה.

<ורד סוויד: מי מכבד אותם?

<ורד סוויד: רק בעל נורמטיבי.

<ורד סוויד: ואין שום מנגנון הגנה שמזהיר את האישה שהוא מתקרב.

<ורד סוויד: הוקמה בעקבות זה הוועדה הארצית שבוחנת את כל נושא האלימות.

<ורד סוויד: בסוף החודש יש לנו פגישה נוספת אצל השר לביטחון פנים הנוכחי, השר גלעד ארדן, לאימות, אני מניחה, המסקנות.

<ורד סוויד: באופן אישי ההמלצה שלי, ואני לא יודעת אם היא תתקבל במסגרת כזאת או במסגרת אחרת.

<ורד סוויד: אנחנו מאד רוצים –גם את האזיק האלקטרוני וגם תיאום ארצי כי שוב, אנחנו מאמינים שזו תופעה שצריך לתת לה מענה הוליסטי מן הגיל הרך, של תכניות ושל הטמעה ושל חשיבה.

<ורד סוויד: אני רוצה להראות לכם את הקמפיין שעשינו.

<ורד סוויד: בשנים שעברו הפנייה הייתה בעיקר לנשים: את אישה מוכה?

<ורד סוויד: תבואי, תתלונני.

<ורד סוויד: אנחנו יודעים שלאישה מוכה לוקח שבע שנים בממוצע לספר לחברה שהיא אישה מוכה.

<ורד סוויד: וגם אז היא מספרת רק על האלימות – לפעמים הפיזית.

<ורד סוויד: אנחנו בדקנו.

<ורד סוויד: היא לא מספרת על תקיפות מיניות מן הבעל, יש הרבה מנגנונים של הדחקה והכחשה מתוך רצון לשמור על התא המשפחתי, תפיסה מעוות של טובת הילד והילדה, לפעמים מציאות כלכלית של דירה שצריכה להיחלק בין גבר לאישה, ועלולה להשאיר את הילדים שלה בשכירות לכל שנה והחלטנו לשנות כיוון.

<ורד סוויד: עשינו את זה עם חשיבה ועם לא מעט סרטים, גם של ארגונים, לפנות לגברים ולקרוא לגברים לבוא לקבל סיוע לפני שהעסק מתפוצץ.

<ורד סוויד: זה סרטון שבשנה האחרונה הוא היה גם בבתי קולנוע, גם בטלוויזיה.

<ורד סוויד: צילמנו את זה בבתים נורמטיביים כי האלימות קורית בכל השכבות ויש תת-דיווח דווקא בשכבות שנראות לנו ש"הכל בסדר", נשים חוששות להתלונן.

<ורד סוויד: הן מוכנות לדבר על אלימות כלכלית, על הרבה מאד דברים שהם "ליד" אבל לא על ה hard core של האלימות.

<ורד סוויד: צילמנו את זה דווקא במקומות כמו "סביון", לא בבתים נוצצים אבל להראות שהאלימות היא נחלה של כל החברה, ובעקבות זה הייתה עלייה של פי חמישה עשר גברים שפנו לקו החם 118, וחלקם הגיעו גם לקבוצות טיפול, גם לטיפול פרטני, והמטרה שלנו היא להעלות מודעות.

<ורד סוויד: במקרה של פסיכופטים זה לא משהו שיעזור אבל אנחנו מדברים לגברים שנמצאים כשמתחיל קונפליקט מילולי בבית והם לא מבינים את הנזק של הדים, הדי אלימות.

<ורד סוויד: (הקרנת הסרטון)

מירב בן ארי: רק גבירתי, כדי שנוכל לשמוע את כל הנרשמות, ואנחנו צריכים לסיים עד שתים עשרה וחצי, כי יש לנו כאן הרבה - - -

<ורד סוויד: חילקנו את החוברות שעוסקות באיתור קורבן של סחר בבני אדם שנמצאים כולם, אנחנו קיימנו יום עיון עם משרד המשפטים ומשרד התיירות על זנות, בנושא של בתי מלון ותיירות, אולי אחר עו"ד שרון מאיר גם תרחיב.

<ורד סוויד: בתחום של מניעת הטרדה מינית אנחנו מפיצים תקנונים מקוצרים שאפשר לתלות אותם בכל מקום עבודה, בכל השפות.

<ורד סוויד: אנחנו מפיצים ערכת הסברה –ויש כאן את החוברת שלה, עם סרט d.v.d.

<ורד סוויד: שמראה שוב סיטואציות אמיתיות של הטרדה מינית שקרו במקום עבודה, בכדי ללמוד מהן להבין את החוק, לצערי, ואנחנו רואים את זה במציאות שלנו, עדיין אין - - -

מירב בן ארי: האם זה מה שאת מחלקת במקומות עבודה?

<ורד סוויד: זה התקנון באמהרית, זה החוזר בתלושי שכר בשירות המדינה על מניעת הטרדה מינית - - -

מירב בן ארי: נראה לי שאת צריכה לחלק את החוזר הזה גם בכנסת כי אני נגיד אף פעם לא ראיתי אותו.

<ורד סוויד: העובדים קיבלו אותו אבל נחלק אותו גם לחברי הכנסת.

מירב בן ארי: בתלוש?

<ורד סוויד: כן, בתלוש משכורת.

<ורד סוויד: זה מותאם לאלה שלא בשירות מדינה כללי.

<ורד סוויד: יש אותו בכל השפות ואנחנו מפיצים את זה.

<ורד סוויד: היועצות לקידום מעמד האישה ברשויות המקומיות, ביחד עם השלטון המקומי, הן הזרוע הביצועית בסופו של דבר, חוד החנית בעשייה של השטח, ודיברנו על כך ששינוי צריך להיות בשתי הרמות, גם ברמה למעלה וגם בתוך השטח, להניע אותו לתהליכים.

<ורד סוויד: עשינו קבוצות בפריסה ארצית, אני חושבת שגלית, אחר כך, תוכל תתן אולי סקירה גם של הקבוצות.

<ורד סוויד: יש לנו איזשהו גרף - - -

מירב בן ארי: אחרון.

<ורד סוויד: אחרון.

<ורד סוויד: או.קיי.

<ורד סוויד: זה הדמויות על פני בולים שדיברנו עליהן.

<ורד סוויד: רק 11% היו עד הפרויקט שלנו, של הוצאת סדרות בולים על נשים בכל שנתיים.

<ורד סוויד: התחום של הדרת נשים ב'מילה'.

<ורד סוויד: הפצנו את המידע לרשויות המוניציפליות, את כל החלטות הוועדה ואת האיסור על הדרת נשים בטקסים ובכל המקומות.

<ורד סוויד: פנינו בכל תלונה נקודתית שקיבלנו להדרה והתרינו.

<ורד סוויד: גם במקומות שהיה לנו זוכה עם רקע של הטרדות מיניות, שעמד לקבל פרס על יצירה ספרותית, פנינו, נאבקנו ומנענו.

<ורד סוויד: ראינו במקומות מסוימים שמחלקים לנשים 'ברושור' להצטרף לקופה בלי דמויות של נשים, באמתלה שזה לא מתאים לאזור.

<ורד סוויד: פנינו בפני הנהלות הקופות ודרשנו לשנות.

<ורד סוויד: דרשנו להוריד שלטי הפרדה ברחובות מסוימים באזורים מסוימים.

<ורד סוויד: אותו הדבר בספריות עירוניות.

<ורד סוויד: נודע לנו שבאחת הערים הגדולות בארץ יש שעות הפרדה לגברים ולנשים בספריה, לא לחוף הים.

<ורד סוויד: טענו שזה לא חוקי וביצענו גם מעקב, להגיע ולראות בפועל שהשינוי מוטמע ולא חוזר.

<ורד סוויד: בנושא של זכויות נשים ב-2014, ביחד עם משרד המשפטים ועם המשרד לשירותי דת, עם מי שהיה דאז, הרב אלי בן דהאן, הקמנו ועדה להסכמי קדם נישואים.

<ורד סוויד: אתם יודעים שמדינת ישראל חתומה על CEDAW שאומר ביעור אפליה כלפי נשים עם הסתייגות אחת –ואתן תוכלנה להרחיב, מרכז רקמן, בכל הדין האישי.

<ורד סוויד: ומבחינתנו, זהו אחד הדברים שאנחנו רואים אתו לא מעט בעיות, כולל בכל נושא העגינות של נשים.

<ורד סוויד: והוועדה דנה, ובחנה מודלים שקיימים גם בארצות הברית, והגיעה לדרגות מאד מתקדמות בעניין.

<ורד סוויד: לצערי, עם תום הבחירות הועדה נעצרה ואנחנו מנסות מאד להניע אותה מחדש.

<אילה גליקסברג: זה לא קשור לוועדות זה קשור למודעות של נשים.

<אילה גליקסברג: כל אישה שרוצה לעשות הסכם קדם נישואים, אין רבנות שעוצרת בעדה.

<ורד סוויד: אנחנו רוצים לחייב, שכל זוג שמגיע לרשם נישואין, יציעו לו את הנוסח.

<ורד סוויד: דווקא עכשיו, כשנמצאים בירח הדבש, מה יקרה אם יש קונפליקט ואיזה קנס משלם כל אחד אם הוא מונע מן השני –ואנחנו רוצים שזה יהיה.

<ורד סוויד: אצל נשים שהן מודעות זה קיים לבד, אבל אנחנו רוצות שכל האוכלוסייה - - -

<אילה גליקסברג: אז להפיץ בין הנשים את המידע, שנשים תלמדנה.

<ורד סוויד: תדענה את זה, כן.

<אילה גליקסברג: תדענה את זכויותיהן.

<אילה גליקסברג: נשים לא יודעות את הזכויות שלהן.

<ורד סוויד: אנחנו רוצים שזה לא רק יהיה זכות אלא חובה להציג את זה בפני כל זוג שמתחתן ויבין את ההשלכות.

<ורד סוויד: אותו הדבר, סיפרנו על העיסוק שלנו בהורות שוויונית, ואנחנו מצאנו בעבר פינות החתלה שנמצאות רק בשירותי נשים.

<ורד סוויד: פעלנו לשינוי – גם בתקנות וגם בפעילות משותפת עם איגוד המהנדסות והמהנדסים, ובכל מבנה ציבורי חדש היום שבונים, חייבת להיות פינת החתלה גם בשירותי נשים וגם בשירותי גברים.

<ורד סוויד: זה לא built-in שאימהות הן המחתלות.

<ורד סוויד: פנינו לראשי ראשויות שהסכימו להרחיב את היוזמה ולפעול, במקומות שאין בשירותי גברים אז להקים מתחם משותף שיהיה מיועד לשני בני המינים.

<ורד סוויד: קראנו לכלול - - -

מירב בן ארי: אני ממש מתנצלת אבל אם את רוצה שנשמע את רקמן אז ממש לקראת סיום, כי בשתים עשרה וחצי אני צריכה להיות במקום אחר.

<ורד סוויד: גרף אחרון.

<ורד סוויד: מניעת פרסום פוגע.

<ורד סוויד: דיברתי על מה שעשינו עם הנושא של התקשורת, של ניראות נשים בתקשורת ועד היום, בשנים קודמות עסקנו רק בפרסומות שמכפישות נשים, פרסומת שמציגה את האישה כאובייקט – להוריד אותה ולמנוע.

<ורד סוויד: שינינו גישה ואמרנו: אנחנו רוצות שנשים לא תוצגנה כסטריאוטיפ אימהי.

<ורד סוויד: אחת החברות של תחליפי חלב העלתה קמפיין שמראה ב"וואטסאפ", עוברים בין אמהות וממליצים על זה, עם שמן דקלים או בלי שמן דקלים, עד שזה מגיע לאבא והאבא אומר: מה אתן מעבירות אליי?

<ורד סוויד: תוציאו אותי מן הקבוצה.

<ורד סוויד: הרמנו טלפון מיידי ושלחנו מכתב מיידי לדוד רגב ולחברת הפרסום שיצרה.

<ורד סוויד: אתם לא מאמינים, תוך עשרים דקות קיבלנו תשובה: הקמפיין יורד.

<ורד סוויד: אמרתי: עד שאני לא רואה את זה בפקס אני לא מקבלת בעל פה.

<ורד סוויד: הגיע בפקס.

<ורד סוויד: אחרי יומיים קראו לי לראות את הקמפיין החדש, שמכליל גברים בקבוצת ווטסאפ ולאשר.

<ורד סוויד: זו המטרה שלנו כרשות, להטמיע את הערכים לשוויון מגדרי בכל המקומות.

<ורד סוויד: והערנו לכל חברה שעשתה איזו פרסומת של ילדים מבשלים עם אימא, כי אבות מבשלים, מרבית ה'שפים' הם גברים.

<ורד סוויד: פרס ישראל, עקבנו אחרי נתונים.

<ורד סוויד: מעט מדי נשים מקבלות.

<ורד סוויד: עשינו קמפיין ארצי שקרא להמליץ על נשים לפרס ישראל ולכל הפרסים.

<ורד סוויד: קודם כל שנת 2014 הייתה שנת הנשים, רק נשים הדליקו משואות במדינה.

<ורד סוויד: היה לי הכבוד להיות בוועדה והיה קשה לבחור מרוב שיש נשים כל כך פורצות דרך.

<ורד סוויד: השנה עיריית תל אביב עשתה את זה ב"פרס יקירות העיר" ואנחנו קוראות לכל הרשויות לתת איזה תיקון עוול היסטורי.

<ורד סוויד: אני רוצה הבאנו להעביר את הבמה לאורלי אינס, שהיא בעיניי הגיבורה שלי ואני מסכמת, ראינו את כל ההישגים בכל התחומים ואני רוצה להראות עדיין, איך נשים מתמודדות עם 'שיימינג' ואני מביאה את אורלי כדוגמה לכל הרצאה שאני מדברת על זה, על מה נשים אמיצות מתמודדות כשהן מעזות להתלונן על עבירת מין ואיזה מחירים מטורפים הן משלמות.

<ורד סוויד: אני מלווה את אורלי משך שנים ואני מודעת למחירים הקשים ביותר.

<ורד סוויד: אני רק מבקשת שהחלק של אורלי יהיה לא בשידור.

זאב בנימין בגין: האם את רוצה שזה לא יהיה משודר?

<ורד סוויד: בתוך האינטרנט של הוועדה גם לא.

מירב בן ארי: לא להפריע בבקשה.

מירב בן ארי: אני ממש מבקשת, כדי שנספיק לשמוע את אורלי.

מירב בן ארי: לתת לה לדבר כדי שנשמע כי נרשמו הרבה נשים, חבל.

מירב בן ארי: שם לפרוטוקול.

<ורד סוויד: היא לא רוצה - - -

<קריאה: בסדר אבל זה מוקלד לפרוטוקול.

<ורד סוויד: כן, היא לא רוצה

מירב בן ארי: לפרוטוקול.

מירב בן ארי: לא מצולם אבל לפרוטוקול.

מירב בן ארי: מה שאת אומרת זה חשוב - - -

<ורד סוויד: כבה הדיון בשידור.

מירב בן ארי: שזה יהיה בדברי ימי הכנסת.

<ורד סוויד: אז זה בסדר - - -

מירב בן ארי: הפרוטוקול בסדר, הצילום ירד.

<אורלי אינס: האם אתה פותח את המצגת?

מירב בן ארי: בבקשה גבירתי.

<אורלי אינס: אתחיל.

<אורלי אינס: קודם כל תודה רבה לוורד שהזמנת אותי.

<אורלי אינס: רק אתמול התקבלה ההחלטה לעשת את האקט הזה, שאני כל כך חוששת ממנו.

<אורלי אינס: אני חוששת ממנו כל כך מכיוון שחמש שנים אני עושה מאמצי-על ממש להתהלך 'מתחת לרדאר', כל פעולה שלי שקשורה בדיבור מול ציבור ובחשיפת החוויות המזעזעות שאני עוברת, היו לה מחירים מאד מאד כבדים, כל פעולה שלי כזאת, אבל, בנסיבות של הימים האחרונים, אחרי שפנו אליי עשרות כלי תקשורת ועיתונאים, בבקשה להתייחס לכל מה שקורה כרגע מבחינה חברתית וציבורית בהקשר של נשים שנפגעות ומסרבות להתלונן.

<אורלי אינס: מסרבות להתלונן, בעיניהם של הרבה מאד עיתונאים והציבור בכלל, בגלל הדברים, האם המכשיר לא עובד?

מירב בן ארי: תמשיכי אורלי, אנחנו לא נוכל להגיע למצגת הזאת.

<אורלי אינס: אני לא יכולה להציג בלי המצגת, אין לזה שום ערך.

מירב בן ארי: אני אומרת, תוך כדי - - -

<אורלי אינס: כן, כן, אני מדברת.

<אורלי אינס: בכל אופן, אז על רקע מה שקרה בימים האחרונים ופנייה של כל אמצעי התקשורת אליי, בבקשה להתראיין וכו', וסירוב חוזר ונישנה, אני החלטתי שבעת הזאת אין מנוס, אין מנוס מלחשוף את כל מה שנעשה מתחת לפני השטח, את כל מה שנעשה מתחת לקרקע, בפגיעות, באלימות בלתי נתפסת, בלתי נסבלת, כלפי נשים שהעזו להתלונן.

<אורלי אינס: אני רוצה לומר לכן, שבחמש השנים האחרונות, אין היבט בחיים שלי, שום היבט בחיים שלי, שלא נרמס בצורה מוחלטת וטוטלית.

<אורלי אינס: כל דבר.

<אורלי אינס: כל דבר.

<אורלי אינס: ודאי השם הטוב שלי, כן?

<אורלי אינס: ודאי היכולת שלי להתפרנס.

<אורלי אינס: הביטחון האישי שלי, היכולת שלי להגן על עצמי, מערכות היחסים שלי, כן?

<אורלי אינס: כל דבר בעולם שלי, נרמס והוכחד, כן?

<אורלי אינס: האישה שיושבת כאן לפניכם היום היא פחות מאחוז אחד ממה שאני הייתי לפני חמש שנים.

<אורלי אינס: אני רוצה להזכיר לכם שאני לא בחרתי למסור תלונות.

<אורלי אינס: אני לא התלוננתי.

<אורלי אינס: אני לא התלוננתי בגלל שאני עוסקת מעל עשרים שנה במאבק באלימות ובליווי של קרבנות.

<אורלי אינס: יש לי שלושה תארים בעבודה סוציאלית, יש לי תואר במשפטים, אני יודעת מה עוברת מתלוננת על עבירות מין.

<אורלי אינס: אני ידעתי מה יעשו לי.

<אורלי אינס: אני ידעתי שיוציאו אותי להורג.

<אורלי אינס: התלונות הללו נכפו עליי.

<אורלי אינס: השר לביטחון פנים לשעבר, איציק אהרונוביץ' הגיש תלונה בנושא של מנכ"ל משרדו שהתעלל בי בצורה אכזרית, שאי אפשר לתאר בכלל, כן?

<אורלי אינס: במשך שנה וחצי.

<אורלי אינס: אותו מנכ"ל, של המשרד לביטחון פנים, על מנת "להסיט מעצמו את האש", התלונן במח"ש על פרשה אחרת, נקודתית, והיסטורית, שקשורה לניצב בדימוס אורי בר-לב.

<אורלי אינס: אני לא הגשתי את התלונות.

<אורלי אינס: רשויות החקירה פנו אליי והפעילו עליי מסכת של לחצים – שאני לא אכנס עכשיו לפרטים שלה כי זה לא רלבנטי כרגע, כדי להתלונן.

<אורלי אינס: כולל איימו עליי, שאם אני לא אמסור את התלונות, הם יתקשו להמשיך להעסיק אותי.

<אורלי אינס: הסיבה שהסכמתי למסור את התלונה בנציבות שירות המדינה, למרות שפלג הודיע על התפטרותו, הייתה איום מפורש שאני לא אוכל להמשיך לעבוד.

<אורלי אינס: הסיבה שאני הסכמתי, אחרי אינספור שיחות טלפון של ראש מח"ש אליי, ולחצים בלתי פוסקים, למסור את התלונה נגד ניצב בדימוס אורי בר-לב, הייתה החובה האזרחית שלי והאחריות האזרחית שלי, לדאוג לכך שאדם שתוקף נשים לא ישמש כמפכ"ל משטרת ישראל.

<אורלי אינס: אני שמתי את הראש שלי בשביל מערכת שלטון החוק ומערכת אכיפת החוק במדינת ישראל.

<אורלי אינס: אני חייבת את המצגת.

<אורלי אינס: אין סיכוי?

מירב בן ארי: מה הבעיה?

<קריאה: אולי יש לך מייל?

מירב בן ארי: המחשב לא קורא את היישום.

<קריאה: לא, היא כבדה מדי, היא לא תעבור באימייל.

<אורלי אינס: הוא לא קורא את הדיסק?

<קריאה: מישהו צריך להביא מחשב.

<קריאה: האם יש למישהו לאפטופ?

<קריאה: הנה, יש מחשב.

מירב בן ארי: תראי שאת מצליחה לפתוח את המצגת אצלך.

מירב בן ארי: תן לה את הדיסק און קי, שנראה אם היא תצליח לפתוח.

<אורלי אינס: לא, לא, לא, אני אמשיך, אני אמשיך לדבר, אני אמשיך לדבר, אין ברירה.

<אורלי אינס: בואי נראה, האם במחשב השני זה נפתח?

<אורלי אינס: למצגת קוראים "סקילה".

<אורלי אינס: האם את רואה אותה?

<אורלי אינס: שלום ליאת יקירתי, אהובתי.

<ורד סוויד: אנחנו ביקשנו ממנה לבוא ואני שמחה שהיא הצטרפה אלינו.

מירב בן ארי: אולי תשבי את מול המצגת ותקריאי לנו אותה?

<אורלי אינס: זו הבעיה, אין מצגת.

<קריאה: הנה, היא מנסה, היא מנסה.

<ורד סוויד: אורלי, עד שאת תעלי אני רוצה להוסיף כמה מלים.

<ורד סוויד: ביום המאבק באלימות בשנת 2010 קיימנו יום עיון על הצגת נשים קרבנות אונס בתקשורת, ברמת אפעל.

<ורד סוויד: אותו יום התפרסמה, התפוצצה, הפרשה של אורלי אינס.

<ורד סוויד: הדיון שלנו לא היה קשור, היה מתוכנן.

<ורד סוויד: הזמנו כל מיני נציגי גופי תקשורת להראות איזה 'שיימינג' עושים לנשים ומה מונע מהן להתלונן.

<ורד סוויד: לי זה היה מאד ברור, מי שפה בחדר יודעת שאני עברתי אונס ויודעת שאחד הקשיים הגדולים שלי היה החשיפה של השם שלי באינטרנט, על מה זה עשה לילדים ולילדות שלי.

<ורד סוויד: וכשאורלי עברה את הגיהנום, והגיהנום שלה היה הרבה יותר קשה, אני לא סתם מביאה אותה כדוגמה לגבורה ואני אומרת שעם כל ההישגים הגבוהים שלנו בכל התחומים, אם נשים לא תיגשנה בטוחות להתלונן ולספר והן תמשכנה לשלם מחיר, אני חושבת שלא עשינו את השינוי החברתי ולכן, היה לי כל כך חשוב שאורלי תבוא ותספר.

<ורד סוויד: היא מגדירה את זה כ'סקילה' וזו באמת מילה - - -

מירב בן ארי: הקשיבי, אורלי, וורד, אני מבינה את העניין והעדות היא מאד חשובה, פשוט חייבים להבין שהוועדה התחילה באחת עשרה ואמורה להסתיים עד שתים עשרה וחצי כי יש הצעת חוק, ואין מה לעשות, זה סדר היום של הוועדה וגם לא ידענו על העדות הזו.

מירב בן ארי: אני מציעה, בגלל שאורלי הגיעה, אם את יכולה לתת, שלא לדבר על זה שמי שנרשמה פה, אני מצטערת, אני אנסה עוד כמה דקות למשוך אבל זהו סדר היום של הוועדה, בואי, באת לכאן במיוחד, התחלת לספר את הסיפור, לפחות אם תוכלי, לומר כמה מלים, בטח בימים כאלה חשובים ורלבנטיים אבל אני מתנצלת, זו ועדה ויש לה סדר יום.

<אורלי אינס: אני אנסה.

מירב בן ארי: אפשר להדליק את האור.

<אורלי אינס: האם את יכולה לתת לי רק את הנייר שמסרתי לך?

מירב בן ארי: כן, כן, ראיתי.

מירב בן ארי: נורא ואיום.

<אורלי אינס: יש כאן פרסום מן העת האחרונה שהכותרת שלו היא "כתב ההגנה של יורם יצחק בתביעת אורלי אינס, נימפומנית שהעניקה שוחד מיני לשרים, לבכירים".

<אורלי אינס: בתוך המסמך הזה יש פרסומים של גברים שלכאורה אני ניהלתי אתם רומנים, ארבעה עשר במספר דרך אגב, ארבעה עשר במספר, עם מה שעשו לי כל אחד מהם ובסוף המסמך יש תמונה של אישה שעוסקת בזנות, ששמו פוטו מונטאז' של הפנים שלי על הגוף שלה, התמונה הזאת מסתובבת משוטטת בכל רחבי האינטרנט, ביחד עם עוד עשרות אלפי, עשרות אלפי, אני לא מגזימה, פרסומים, אם אתם תעשו גוגל על השם שלי, או תעשו גוגל על צירוף המלים "אורלי אינס נימפומנית" או תעשו גוגל על צירוף המלים "אורלי אינס שוחד מיני" שהרי זאת היתה טענת ההגנה, של האנשים שהכפישו אותי.

<אורלי אינס: אני הפכתי במהלך כל ההליכים האלה לנאשמת, אני בכלל לא הייתי, לא נתפסתי ולא הוצגתי כקרבן עבירה, אני לא יכולה להתחיל לתאר לכם את מאות אירועי האלימות, התקיפות, המעשים המגונים והאונס שאני עברתי, אבל ברגע שהפרשה הזאת נחשפת אז אני הופכת להיות לאישה עבריינית, עבריינית.

<אורלי אינס: יש כאן היפוך תפקידים.

<אורלי אינס: כולכם בוודאי או רובכם בוודאי מכירים את התיאוריות של טיפול בטראומה, את הכותבת החשובה ג'ודית לואיס הרמן, שמדברת על כך שכדי שאישה תשתקם מטראומה של פגיעה שהיא עוברת, צריכה להיות הכרה ציבורית לפני כל דבר אחר, הכרה חברתית בכך שהיא קורבן עבירה.

<אורלי אינס: אז לא רק שלא תפסו אותי כקרבן עבירה, אף אחד, אלא וכמובן עלו הרבה מאד תהיות ושאלות: 'איך יכול להיות'?

<אורלי אינס: ו'היא דוקטור, היא ראש המטה של "עיר ללא אלימות",' ו'היא מאד משכילה אז איך יכול להיות שהיא נפגעת עבירה' ואגב, ישב כאן בוועדה הזאת, השר גדעון סער והתבטא בענין שלי ואמר: "לא משנה בת כמה אישה, ולא משנה מה ההשכלה שלה, היא יכולה להיות, ברגע שהיא פוגשת פסיכופאט, ברגע שהיא פוגשת עבריין מין, היא יכולה להפוך לקרבן עבירה", באותו ערב פירסמו שאני מנהלת רומן עם גדעון סער, באותו יום שבו גדעון סער מדבר פה בוועדה על הענין הזה.

<אורלי אינס: זאת אומרת, לא רק שאינני נתפסת כקרבן עבירה, אינני מטופלת על ידי רשויות אכיפת החוק כקרבן עבירה, אלא שמבחינה ציבורית אני מוצגת כעבריינית ש"נתנה שוחד מיני", ש"התקדמה למעלה דרך המיטות", ש"הגיעה לצמרת דרך ניהול רומנים עם ארבעה עשר גברים".

<אורלי אינס: ועכשיו, הפגיעות, מעגלי הפגיעה, מעגלי הפגיעה: הדבר הראשון שעשו לי, חשפו את הזהות שלי.

<אורלי אינס: חשפו את הזהות שלי בצורה ישירה, את השם שלי, את התמונות שלי במאות מקומות.

<אורלי אינס: פירסמו דברים שלכאורה לא קשורים אליי אבל עם לינקים לכתבה, פירסמו, שמו אותי עומדת על הכנס, על הכנס באילת, עם הקול, הרי אני מנחה את כנס אילת חמש שנים, יושבת ליד כל המשתתפים בכינוס, עם השלט של "עיר ללא אלימות" מאחורי הגב שלי, ושמו לי פה כמה פיקסלים, אז קודם כל חושפים אותי.

<אורלי אינס: בשלב השני מתחיל קמפיין ההכפשות.

<אורלי אינס: קמפיין ההכפשות כלל נרטיבים מבזים, שוללים, אין היבט אחד של הקיום שלי, שלא רוסק, שלא רוסק, אני מושחתת, אני עבריינית, אני זונה, אני הזמנתי את הדבר הזה, אני פיתיתי, אני עשיתי, אני נתתי שוחד מיני, אני אשת מקצוע כושלת.

<אורלי אינס: אני גרושה – זה לא נכון, אני נשואה, יש לי ארבעה ילדים, קטינים אגב, שנחשפים לכל המידע הזה בצורה שוטפת, זה כמובן לא מעניין אף אחד.

<אורלי אינס: זה המעגל הראשון מעגל התקשורת.

<אורלי אינס: הדבר השני שקורה, מפטרים אותי.

<אורלי אינס: חודש אחרי, חודש אחרי אני מקבלת בפקס מכתב פיטורים מן המשרד לביטחון פנים, שבו מודיעים לי על הפסקת העסקתי.

<אורלי אינס: הדבר הזה יוצא לתקשורת ומחזירים אותי, אבל לא באמת מחזירים אותי.

<אורלי אינס: אף אחד לא מחזיר אותי, אף אחד לא מתקשר אליי, אף אחד לא מדבר אליי, הם לכאורה החזירו אותי.

<אורלי אינס: בפועל, במשך שנה ממשיכים להתנכל לי בתוך המשרד לביטחון פנים, לאסור על אנשים לדבר אתי, לא לאפשר לי לקחת, אוסרים עליי, אוסרים עליי, עוד בתקופת פלג, להיות בקשר עם רשויות מקומיות, לעשות איזשהו עיסוק עם "עיר ללא אלימות", כל הסיפור היה שמפלגה מסויימת מאד רצתה להשתלט על התכנית ואני ירדתי מדרכה.

<אורלי אינס: הדבר הבא שקורה אני מפוטרת באופן סופי, כן?

<אורלי אינס: ב-8 בנובמבר, כמה חודשים לאחר מכן ויומיים אחרי הפיטורים שלי יוצאת הודעה של המשרד לביטחון פנים, שההוגה והיוזם של תכנית "עיר ללא אלימות" זהו המשרד לביטחון הפנים, כן?

<אורלי אינס: זאת אומרת, עוד היבט של מעיכה ומחיצה.

<אורלי אינס: אני נותרת ללא עבודה.

<אורלי אינס: עד היום, אני אישה שעבדה שש עשרה שעות ביום, עשרים וחמש שנים של החיים שלי הושקעו במאבק באלימות בחברה הישראלית, אוקיי?

<אורלי אינס: אני יושבת בבית, אני מאז יושבת בבית.

<אורלי אינס: הדבר הנוסף שקורה, אני עוברת התנכלויות מזעזעות, עוקבים אחריי במשך ארבעה חודשים, כן?

<אורלי אינס: עם איזשהו ג'יפ לבן, מועכים את האוטו שלי שלש פעמים בחניון המשרד לביטחון פנים, אני מקבלת מכתבי איומים, מכתבי קללות, אני הבאתי לכם את הכול במצגת, מקימים חמישה פייסבוקים על השם שלי, אין לי פייסבוק, מקימים פייסבוקים על השם שלי ומכפישים אותי באמצעות הפייסבוק.

<אורלי אינס: משמידים את המחשב הנייד שלי פעמיים, פורצים למקומות שאני הולכת, פורצים לרכב שלי, גונבים את התיק שלי ושל בעלי, לוקחים את הדיסק און קי ומפרסמים חומרים מתוך הדיסק און קי, שקשורים לפרשה.

<אורלי אינס: אתם לא יכולים לדמיין, אני כל שבוע במשך שנה וחצי, כמעט כל שבוע מגיעה ל"להב", למסור תלונה, כל שבוע מגיעה למסור תלונה, כל שבוע, מכתבי איומים, הודעת איומים, השמדת המחשב, הפכו את חיי לגיהינום, אני לא יכולה לצאת מן הבית, אני לא יכולה לצאת מן הבית, אני יוצאת מן הבית – רועדת, בוכה, ורד, חמודה, יודעת, ורד היתה מגיעה אליי הביתה, אנשים שאהבו אותי, אנשים שליוו אותי, ידעו שאורלי אינס לא יוצאת מן הבית, כי זה מסוכן לה לצאת מן הבית, או.קיי.?

<אורלי אינס: הדבר הנוסף שקורה, רשויות החקירה, שלושה תיקים, שלש רשויות חקירה, אני מזכירה לכם את פתח הדברים, אני מוסרת את העדויות מתוך חובה אזרחית, מתוך חובה ציבורית, בגלל שאני יודעת על עוד נשים שהגברים האלה תקפו, אני עושה את הדבר הזה, והן משתמשות בי, הן משתמשות בי, ומן הרגע הזה אני לא מעניינת יותר אף אחד, אני לא מעניינת אף אחד.

<אורלי אינס: אף אחד לא חושב מה הניירות המטומטמים שהם כותבים במשרדים שלהם יעוללו לחיים שלי, לחיים של הילדים שלי, כן, אז תיק הנציבות נגמר בהסדר טיעון שבסוף כל מה שהוא הואשם בו זה שהוא ישב בוועדת מכרזים שנתנה לי פטור בזמן שהוא מנהל איתי קשר אישי.

<אורלי אינס: ויום אחד ייחשפו העדויות ואתם כולכם תוכלו לשפוט מה היה שם.

<אורלי אינס: במח"ש, מח"ש מחליטים להמליץ על כתב אישום, מח"ש ממליצים על כתב אישום, אמת לאמיתה, יש לי כאן את המכתב של ראש מח"ש מלפני חודש, אני מקבלת מכתב של ראש מח"ש, אחרי שאורי בר-לב ממשיך להכפיש אותי וטוען שאני העללתי עליו עלילות שווא, כותב לי ראש מח"ש רק משפט אחד ואני מקריאה לכם "אנו ערים לפגיעה הקשה שנגרמה למרשתכם כתוצאה ממילוי חובתה האזרחית ומצֵרים עליה מאד.

<אורלי אינס: הדברים יפים בפרט נוכח העובדה שגירסתה בפרשה התבררה כאמת לאמיתה.

<אורלי אינס: עם זאת, קצרה ידו של המשפט הפלילי לתת מענה למכלול העניינים הכרוכים בפרשה.

<אורלי אינס: " זה מכתב שאני מקבלת ממח"ש.

<אורלי אינס: אני –גירסתי אמת לאמיתה, כן?

<אורלי אינס: אבל לא עשו שום דבר לאנשים שתקפו אותי, שום דבר.

<אורלי אינס: אני פונה למשטרת ישראל, אני מגישה תלונה על אונס, התלונה נחקרת במשך שנתיים וחצי, בסופו של דבר הטענה היא "גירסה מול גירסה", התיק נסגר מחוסר ראיות.

<אורלי אינס: לא נותנים לי את "היום שלי בבית המשפט".

<אורלי אינס: לא נותנים לי לעמוד מול שופט ולספר מה עשו לי.

<אורלי אינס: זה לא היה ספור של גירסה מול גירסה, זו היתה גירסה שלי עם עוד עשרים עדים, מול גירסה שלו.

<אורלי אינס: סוגרים את התיק.

<אורלי אינס: הכל נסגר בחלונות הגבוהים ביותר.

<אורלי אינס: אני פונה להליכים אזרחיים.

<אורלי אינס: איגוד מרכזי הסיוע מנסה לסייע לי.

<אורלי אינס: אנחנו תובעים את העובדה שחשפו אותי, כן?

<אורלי אינס: כנפגעת עבירה.

<אורלי אינס: הם טוענים "לא חשפנו אותה כנפגעת עבירה, חשפנו אותה כעבריינית, חשפנו אותה כעבריינית שנתנה שוחד מיני, עכשיו אנחנו רוצים להוכיח לכם שהיא עבריינית שנתנה שוחד מיני".

<אורלי אינס: המשפט מתהפך.

<אורלי אינס: מתחיל הליך.

<אורלי אינס: איגוד מרכזי הסיוע מבקש להצטרף כ"ידיד בית משפט" לתוך הסאגה הזאת.

<אורלי אינס: לא מאפשרים להם.

<אורלי אינס: והדבר האחרון שקורה, אני מסיימת, הדבר האחרון שקורה, אני מנהלת הליך על לשון הרע, אני מנהלת הליך על כל הדבר הזה, יש לי בבית ארגזים, ארגזים, אתם תיכנסו, יש לי גג בבית, שם המשרד שלי, אגזים, ארגזים, ארגזים של פרסומים, מכפישים, כן?

<אורלי אינס: אין דברי בלע ורשע בעולם הזה שלא כתבו עליי.

<אורלי אינס: אני מגישה תביעת לשון הרע.

<אורלי אינס: בעקבות הגשת התביעה ללשון הרע ההכפשות מתחזקות, מתחזקות, כותבים עליי דברים שאתם לא יכולים לדמיין, הכל הבאתי לכם במצגת.

<אורלי אינס: אני פונה לבית המשפט, אני מבקשת מבית המשפט: תן לי צו איסור פרסום, תגן על הילדים שלי.

<אורלי אינס: בעלי פונה בתצהיר, בבקשה להגן על הקטינים, מפרסמים בעיתון המקומי של שוהם, מצטטים את כל כתב התביעה –שאני נפקנית ואני זונה ואני מנהלת רומן עם השרים, רומנים עם ההוא ורומנים עם ההוא, בתוך הקהילה של הילדים שלי, הילדים שלי מתחילים לקבל הודעות פייסבוקים וווטסאפים, "למה כותבים על אמא שלכם שהיא זונה?", "למה כותבים על אימא שלכם שהיא מנהלת רומן עם שר החינוך?

<אורלי אינס: " הילדים שלי באים אליי, אני פונה לבית המשפט עם העובדות, אני אומרת לו: אדוני השופט, תן לי צו איסור פרסום על ההליך, לא יתכן, תגן על הילדים, עזוב אותי, אני כבר מתה.

<אורלי אינס: השופט אומר: אורלי אינס פועלת בחוסר תום לב ואני לא מבין מה הנזק הנוסף שייגרם לילדים שלה, כתוצאה מכל הפרסומים האלה,ש הרי כבר פורסמו בעבר, גם החומרים האלה, כולם, נמצאים במצגת.

<אורלי אינס: כל התלונות שלי, שבע חקירות התנהלו בסיפור שלי, שבע חקירות, כולן נסגרו.

<אורלי אינס: כולן נסגרו.

<אורלי אינס: הפרשה הושתקה.

<אורלי אינס: אותי הם הצליחו להרוג, הם הצליחו לחסל.

<אורלי אינס: אני באתי לכאן היום, לא בשבילי, לא בשבילי, או.

<אורלי אינס: קיי?

<אורלי אינס: אני נמצאת במצב קשה ביותר, כמעט חסר סיכוי לאיזשהו שיקום.

<אורלי אינס: אני באתי לכאן היום בשביל אלפי בנות, אלפי בנות, או.

<אורלי אינס: קיי?

<אורלי אינס: שמוטרדות מינית, ונפגעות מינית, ואף אחת מהן לא מעזה להגיש תלונה, וכל מיני מצקצקים בלשונם יושבים בכל מיני ראיונות בטלוויזיה ואומרים: תגישו תלונה, תגישו תלונות, "תגישו תלונות"?

<אורלי אינס: תגישו אתם תלונות!

<אורלי אינס: שהבת שלכם תגיש תלונה.

<אורלי אינס: שתעבור את הגיהינום הזה, הגיהינום הזה, של להיות מתלוננת על עבירות מין במדינת ישראל.

<אורלי אינס: תודה רבה לכם.

מירב בן ארי: תודה רבה, אורלי, על הדברים הקשים האלה.

מירב בן ארי: מה שאת אומרת, ואני קודם כל, אני שמחה שבאת כדי לדבר ולהעלות את זה, בטח בימים אלו.

מירב בן ארי: אני יכולה להגיד לך, שבאופן אישי וגם בשם הוועדה, אני מאד מאד מצטערת לשמוע מה שעברת.

מירב בן ארי: אני יכולה לדבר עם יושבת הראש והעוזרות שלה גם כאן ולקיים דיון בעניין שלך, אחרי שהיא תחליט, תיפגשי אתה ונקיים דיון.

מירב בן ארי: אני מצטערת - - -

<ורד סוויד: מילה אחת על 6ג'1.

<ורד סוויד: הבאנו את אורלי כדי להראות את הקול של נשים, שמושתק.

<ורד סוויד: וכל שנה –אעביר את המצגת מהר, אני עושה את זה בדקה, וכל שנה יש מינויים לוועדות ובמעקב שלנו אנחנו רואים עלייה, במינויים החדשים לוועדות.

<ורד סוויד: פה ציינו איזה משרדים טעונים שיפור בוועדות ואת המנויים החדשים לוועדות.

<ורד סוויד: ב-2009 דיברנו, הראינו בשקף הקודם 23% נשים בלבד בוועדות, 2014 38% נשים.

<ורד סוויד: הבאנו כדוגמה את המינוי של בנק ישראל, של ארבע נשים - - -

מירב בן ארי: כן, את אומרת מילה אחרונה וסיימנו.

מירב בן ארי: משפט אחרון שלך.

מירב בן ארי: אנחנו יודעים, שלרגע לא תחשבי שהוועדה לא מכירה ומעריכה את הפעילות שלך אבל יש כאן חוק, - - - ותאמינו לי, זה חוק כל כך חשוב ומשמעותי לנשים, ולכן אני מתעקשת שנסיים בזמן.

מירב בן ארי: משפט אחרון גבירתי.

<ורד סוויד: שוב, אני רוצה להודות לכל השותפות והשותפים להליכי שינוי שהם משמעותיים והיה לי חשוב להביא את הקול של נשים שמושתקות כקרבנות.

<ורד סוויד: תודה לכולכם על ההקשבה.

מירב בן ארי: ואת עושה את עבודתך נאמנה.

מירב בן ארי: תראו, רק בשביל עקרון השוויון, נרשמו כאן קרוב לשבע נשים, האם יש כאן אחת שממש חשוב לה לומר משהו לדיון?

מירב בן ארי: אז בבקשה.

מירב בן ארי: אחת.

מירב בן ארי: אין מה לעשות.

<אילה גליקסברג: שמי אילה גליקסמן, - - -

<ורד סוויד: הרבנית.

מירב בן ארי: הרבנית.

מירב בן ארי: רק קצר ולעניין.

<אילה גליקסברג: דוקטור לפילוסופיה.

<אילה גליקסברג: קודם כל לבי לבי ובקצרה אני שולחת לך חיבוק.

<אילה גליקסברג: זה קשה לעבור מדבר לדבר אבל אני באתי היום קודם כל לחזק את ידי ורד על כל העשייה.

<אילה גליקסברג: אני כאן כי אני הייתי בעריסת הקמת הרשות לקידום מעמד האישה, הייתי נציגת האקדמיה.

<אילה גליקסברג: אני דוקטור לפילוסופיה מהסנוניות הראשונות שעסקו במיגדר.

<אילה גליקסברג: אל תיבהלנה, אני לפני שלושים וחמש שנה התחלתי בנושא, אז כך שלמרות גילי המתקדם, אני תמיד חושבת על הצעות חדשות.

<אילה גליקסברג: הייתי גם יועצת בכירה לרשות במשרד ראש הממשלה כמומחית למגדר.

<אילה גליקסברג: זה מבחינת ההצגה הרלבנטית לכאן.

<אילה גליקסברג: מה שאותי - - - כעת, כל הדברים הנפלאים האלה, לכל מנכ"לית היתה איזושהי תיזה, תיאוריה, וכל אחת הגשימה לפחות חלק.

<אילה גליקסברג: הדבר שאותי מטריד כרגע: הזכרת את היועצות ברשויות המקומיות, הייתי גם כן שיצא החוק הזה, כאן יש לי את החוברת של החוק של הרשות קידום מעמד האישה –שגם בעריסה הזאת הייתי אבל, מה שחשוב כרגע ונראה לי עם מבט לעתיד, זה להקים במועצות העירוניות, בעיריות ובמועצות מינהל נשים - - -

<קריאה: זה קיים.

מירב בן ארי: בכל הרשויות יש מינהל נשים.

<קריאה: מינהל נשים ומועצת נשים.

<אילה גליקסברג: יש מועצת נשים ואין מינהל נשים.

מירב בן ארי: מה ההבדל מבחינת - - - ?

<אילה גליקסברג: ההבדל הוא עצום משום שמועצת נשים היא מתנדבת.

<אילה גליקסברג: מועצת נשים היא מתנדבת, הקמתי בגבעתיים את מועצת הנשים.

<אילה גליקסברג: מינהל הנשים בהרצליה, שיעל הקימה את זה, ואולי יש עוד מקום אחד או שניים.

<אילה גליקסברג: מינהל נשים הוא משהו סטטוטורי, כמו שהוועדה הזאת לא היתה סטטוטורית ויעל דיין העבירה את החוק שזו ועדה סטטוטורית וההבדל הוא עצום.

<אילה גליקסברג: מתנדבות יש המון אבל צריך להקים מינהל נשים.

מירב בן ארי: בסדר גמור, תודה רבה.

<סימה פרי: יש לי משפט אחד.

<סימה פרי: שמי סימה פרי, אני חברת מועצת העיר רעננה, אני יו"ר איגוד נבחרות הציבור ברשויות המקומיות, אני הגשתי נייר עמדה של האיחוד והצעת חוק בנושא של חיזוק הייצוג הנשי במערכות השלטון המקומי.

<סימה פרי: אני לא אכביר במלים.

<סימה פרי: מדובר בחקיקה שמדברת על ייצוג שוויוני לנשים בוועדות המועצה - - -

מירב בן ארי: ועדות סטטוטוריות?

<סימה פרי: ועדות סטטוטוריות וגם ועדות רשות.

<סימה פרי: ואני מבקשת להציע שהחקיקה הזו תוצע על ידי הועדה, על ידי הועדה לקידום מעמד האישה - - -

מירב בן ארי: בסדר, תביאי לי את זה, אני אדאג להעביר את זה.

מירב בן ארי: תודה רבה לכל מי שהגיעה.

מירב בן ארי: אני מתנצלת, יש כאן חוק מאד חשוב של הדיור הציבורי בנושא של נשים.

<אורית סוליציאנו: חייבים לברך את ורד סוויד, ראש הרשות קידום מעמד האישה, אני כמנכ"לית איגוד מרכזי הסיוע לנפגעות תקיפה מינית רוצה להגיד שיש חשיבות עליונה שבתפקידים הללו יהיו נשים "עם נשמה" ומחוייבות כל כך לנושא וגם אורלי, להגיד לך תודה שבאת, מה שאת אומרת הוא בהחלט קודם כל מאד מאד כואב אבל זה אומר שאנחנו חייבות לחשוב איך לתמוך ולעזור לנשים שמתלוננות בכל מיני דרכים.

מירב בן ארי: תודה רבה, תודה רבה גם על מה שהוספת.

מירב בן ארי: אני מתנצלת שאנחנו לא יכולים לשמוע אותך כמו שצריך אבל יש לנו לחץ של זמנים.

מירב בן ארי: תודה רבה גברת סוויד על העובדה המדהימה שאת עושה, באמת המון תודה.

<ורד סוויד: תודה רבה.